"Προσωδία": Ρίζα της μουσικής του κόσμου: ΤΟ ΛΕΞΙΚΌ ΞΙ\nΞ(ει) =πρωσωδιακή γραφή\nΞ και Χ =Ενα και το αυτό γράμμα, της αυτής εννοίας και ονομασίας. Ο Χε και Ξε επίσης Χένος-Χσένος-Ξένος= Ο θείος Νούς, η υψίστη γνώσις, προς τον οποίον υψούντο ενίοτε νοσταλγικώς τα μεγαλείτερα πνεύματα του Ελληνικού κόσμου, ο Ηράκλειτος, ο Αναξαγόρας, ο Σωκράτης, Ο Πλάτων και η λοιπή πλειάς των Μεγάλων Ανδρών των εκπροσωπούντων το Ελληνικό πνε’υμα ανά πάντας τους αιώνας, μαθηταί των οποίων υ πήρξανοι σοφοί του ‘άλλου του μη ελληνικού κόσμου. Διότι μόνον “αφ’ Ελλήνων ήρθε φιλοσοφία”. Δικαίως όθεν ως το ατιώτερον και αρχαιότερον όνομα και γράμμα του κόσμου εθεωρήσαμεν το Χ. Εν τη Ομηρική γλώσση ξένος είναι ο άνθρωπος ο εξ άλλης γενεάς, ή χώρας ή φυλής, ο τελών υπό την προστασίαν του θεού, και εκ τούτου απολαύων τιμής και περιποιήσεως υπό των σεβομένων τον θεόν.\nΕις την Κέρκυραν, δείγματα περιποιήσεως και φιλοξενείας ανθρώπων από άλλες πατρίδες, δεν έχουμε μόνο τον Αλκίνοο να καλοδέχεται τον Οδυσσέα, αλλά και νεώτερες εποχές οι κάτοικοι της νήσου Κερκύρας να δέχονται και να προστρέχουν να καλοσωρίζουν τους Ηπειρώτες όταν οι Τούρκοι και οι Αλβανοί αργότερα, να σκοτώνουν και να καίγουν τη Θεσπρωτία, Πάργα, Πρέβεζα, τους Αγίους Σαράντα (Απολλωνεία) και υπόλοιπη Ήπειρο. Είναι εύκολο τώρα να θυμηθούμε ότι ο ξένιος Δίας προϋπήρχε από τα ομηρικά χρόνια, γιατί μόνο στην Κέρκυρα κτίστηκε η εκκλησία “Παναγία των Ξένων”, κι όχι στην υπόλοιπη Ελλάδα. Οι λιγοστοί κάτοικοι έτρεχαν να συνδράμουν εκείνα τα δείσεκτα χρόνια τους “Ξένους”, για να γίνουν κι αυτοί αργότερα μόνιμοι κάτοικοι του νησιού.\nΞαγάρι=Δοχείο μιας οκάς που παίρνουν οι μυλωνάδες την κανονισμένη ποσότητα αλεύρου ως αμοιβή του αλέσματος.\nΞαγκλίζω=Ξεμπερδεύω τα μαλλιά μου με αραιό χτένι.\nΞαγοράζω=Αποκτώ πλήρη κυριότητα με αγορά.(εξ-αγοράζω)\nΞάϊ ή ξάγι το=Η διαφορά, έναντι. “Πόσο ξάϊ κράτησε ο μυλωνάς γι’ αλεστικά;”\nΞακρίζω=Καθαρίζω, συγυρίζω τις άκρες κυρίως στο ράφι.\nΞαμώνω=Αποφασίζω κάτι, αλλά πάλι εγκαταλείπω την απόφασι, προσπαθώ, επιχειρώ.\nΞάνδαρος(;)=ζώον όμοιον βοΐ, γενόμενον κατά το Ατλαντικόν πέλαγος (Ησύχιος)\nΞανθή=τοποθεσία στη Λέσβο\nΞανθή=η Τροία. και η καλή (Ησύχιος)\nΞάνθη= πόλις της Μακεδονίας ελέγετο και Άρνα κατά Στεφ. Βυζάντιον\nΞάνθη= Μία από τις Νηρηίδες.Θυγάτηρ του Ωκεανού και της Τηθύος\nΞανθάτα= Ξανθάτες χωρίον Κερκύρας.\nΞάνθος =Ποταμός Θεσπρωτίας, εκαλείτο υπό των θεών και Σκάμανδρος υπό των ανθρώπων. Σκαμανδρόνυμος πατήρ της Σαπφούς.\nΞανθόγειον=χωρίον της κοινότητος Αρνίσσης του νομού Πέλλης, αλλά και το όνομα ξάνθος και ξανθός είναι ο χρυσοειδής ταυτόν του πυρρός. Πύρρα και Ίσσα ελέγετο η Λέσβος ώστε και η ονομασία Ξάνθος σημαίνει τον μέλαινα, τον Πελασγόν, τον Αιθίοπα.\nΞάνθος= Έχει τὴν αὐτὴν σημασίαν τοῦ μέλανος, μελάγχρου, τοῦ κυανοῦ, τοῦ ὑακίνθου.\nΞανθὸς= Εις την ομηρική εποχή το ξανθόν δὲν εἶχε τὴν σημασίαν ἥν σήμερον εἰς τὴν λέξιν ἀποδίδομεν·είχε πάντοτε σχέσιν προς τον μελαψό, αλλά το πλέον ανοικτόν. Διότι και ο Οδυσσεύς ο οποίος ως ξανθός χαρακτηρίζεται, ήτο μελαχροινός, σαν γνήσιος Πελασγός και Αιθίοψ. Γράφοντας περί του χαρακτηρισμού των Θεών ως εκ του χρώματος αυτών, αναφέρομεν τα προς το μέλαν και ξανθόν χρώμα έχοντα σχέσιν κοσμητικά επίθετα των κυριοτέρων Θεών εξ ών καταδείκνυται ότι τα χρώματα ταύτα τα εναλλασσόμενα κυρίως κατά την δύσιν και την ανατολήν του ηλίου εκ του σκοτεινού την πρωϊαν εις το λυκαυγές, το ρόδινον χρώμα της Ηούς της ροδοδακτύλου και εξ αυτού πάλιν εις το σκιερόν, όταν ο ορίζων έχη νέφη προς την ανατολήν ή το εσπέρας εκ του ερυθρωπού, του γλυκυτάτου εκείνου χρώματος της δύσεως κατά το ηλιοβασίλευμα προς τὸ μελανωπὸν καὶ σκοτεινόν, τὰ χρώματα ταῦτα ἦσαν τὰ ἐθνικὰ χρώματα τῶν προελλήνων προγόνων ἡμῶν, ἀλλὰ καὶ τῶν Ἑλλήνων ἐν γένει κατὰ τὴν κλασσικὴν περίοδον.\nΞάνθος= Εκ τοῦ Ξάνθου, ὅστις κατὰ τὴν μυθολογίαν ἦν ἀδελφὸς τοῦ Ἀγήνορος τοῦ τόσην σχέσιν ἔχοντος πρὸς τὸν Τιτυὸν-Γάϊον καὶ τὸν Ραδάμανθυν. Ὁ Ξάνθος δὲ οὗτος, εἶναι ὁ κομίσας ἀποικίαν Πελασγῶν εἰς Λέσβον, ἥτις κατ' ἀντικατοπτρισμὸν ἐλέγετο καὶ Αἰθιοπία, ἤτοι Ἐρυθραία, λαβοῦσα τὸ ὄνομα ἐκ τῆς Μητροπόλεως αὐτῆς, ἥτις εἶναι ἡ νῆσος τῶν Παξῶν-Κερκύρας (Αθηναγόρας)\nΞάνθοι=έθνος Θράκιον. Εκαταίος ευρώπη\nΞάνθος = Τὸν μέλαινα, τὸν Πελασγὸν, τὸν Αἰθίοπα.\nΞάνθος= ποταμός Θεσπρωτίας, Ξάνθος, ποταμός και πόλις Λυκίας, Ξάνθος πόλις εν Λέσβω και ποταμός,\nΞάνθος=λυρικός ποιητής του 7ου π.Χ. αιώνα ανάμεσα στα έργα του αναφέρεται μία Ορέστεια επίσης αναφέρεται ότι “Ξάνθος δ’ ο μελοποιός πρεσβύτερος του Στησίχορου”\nΞαντιμεύω= Ανταμείβω, ανταποδίδω, αποζημιώνω.\nΞαρταίνω=Αφαιρώ την αρτυμή.Το αντίθετο του Αρταίνω.Η ξαρτυμή γίνεται το πρωϊ της Καθαράς Δευτέρας από τα φαγητά των απόκρεω.\nΞαύρος=τόπος Μακεδονίας από Ξαύρου τινός. οι οικούντες Ξαύριοι\nΞαχαλίζω=Αφαιρώ τα ξάχαλα, τα άχρηστα από το ακοσκίνιστο στάρι.\nΞαφριστήρι=Το ειδικό κουτάλι με το οποίο ξαφρίζουν γλυκίσματα ή φαγητά την ώρα που βράζουν.Το σουρωτήρι.\nΞαχερίζω=Διαχωρίζω το χοντρό άχυρο από το λεπτό.\nΞαχλιάζω=Ψυχαγωγούμαι ελαφρώς, ξεσκάζω, αποβάλλω την αχλύν, τη σκοτούρα αρχ.εξαχλύω\nΞεζάρκοτος=Γυμνός, χωρίς ρούχα, Ζόρκια =γυμνή.\nΞεκλειτσιάζομαι=Από το κλειτός, σκέλος. Εξαρθρώνομαι τα σκέλη από υπερβολική εργασία.Εξαρθρώνω επίτηδες. “Θα σε ξεκλειτσιάσω”=θα σε διαμελήσω, ως απειλή.\nΞεκλώναρα=Τα ακρινά μέρη των κλωναριών.\nΞεκολομένος=Του δοχείου που χάλασε το κάτω μερος.Ξεκολώνομαι=ξεθεώνομαι στη δουλειά.Ξεκολιάρης ως ύβρις.\nΞεκούτης=γεροξεκούτης έχασε το μυαλό του, Ηπειρος (ΙΒΕ)\nΞεκορμίζομαι=Υποφέρω από κοπωση.\nΞεκρούγω= Ξεσκάζω, ψυχαγωγούμαι, απολαμβάνω θεαματικώς, περπατώντας κλπ.\nΞελαπουδιάζω=Ανανεώνω, αλλάσσω τη λαπούδα. βλ.Λαπούδα\nΞεμπαλντουνώνω=Βγάζω το μπαλντούμι, ξεμπαλντούνωτος, ο ασουλούπωτος.\nΞεμπλεντριάζω=Χαλαρώνω το σφίξιμο. Άλλως μπλεντριάζω.\nΞεμπλετσιάζω=Γυμνώνω, αφαιρώ τα ενδύματα άλλου ή δικά μου, γυμνούμαι.\nΞεμπουρδίζω=Διώχνω πουλιά ή παιδιά. Ξεμπουρδίστηκα=Βγήκα έξω από το σπίτι μου για πολύ ώρα κι άργησα να γυρίσω.\nΞένει=δέρει(Ησύχιος), βλέπε ξαίνει αρχ.\nΞενητιώτης=Ο ταξιδευόμενος, ο ταξιδιώτης.\nΞενικά ονόματα= Ο Πλάτων ονομάζει λέξεις και τύπους της αιολικής διαλέκτου “...καθώς αι λέξεις κλωθογυρίζουν παντού, δεν είναι καθόλου παράξενο που η παλιά γλώσσα δεν έχει καμια διαφορά από την τωρινή σ’ ότι αφορά τους βαρβαρισμούς.”\nΞενογωνιά=Χαρκτηρίζονται τα κορίτσια, με την έννοια ότι προορίζονται να φύγουν από το πατρικό σπίτι και να παν σε ξένο, το συζυγικό.\nΞενοδάμας= υἱὸς τοῦ Μενελάου ἐκ τῆς Κνωσίας Νύμφη\nΞένος= Παρ' Ὁμήρῳ ὁ ἐξ ἀλλοτρίας χώρας φίλος τῆς οἰ διατελῶν ὑπὸ τὴν προστασίαν τοῦ Διὸς Ζηνὸς-Ξενίου· οικογένειας, «ξένος πατρῴος», ἑπομένως προσφιλὴς, αγαπητός, διατελῶν ὑπὸ τὴν προστασίαν τοῦ Διὸς Ζηνὸς-Ξενίου· Στην ομηρική γλώσσα ξένος είναι ο άνθρωπος ο εξ άλλης γενεάς, ή χώρας ή φυλής, ο τελών υπό την προστασίαν του θεού, και απολαμβάνενει τιμής και περιποιήσεως υπό των σεβομένων τον θεόν. Παρατηρούμε ότι Παναγία των Ξένων υπάρχει εις την Κέρκυρα και εις την Πρέβεζα.Όμως ξένος εις την πρωτόγονον γλώσσα, αλλά και τη θρησκεία των Ελλήνων και εν πάνταις ταις θρησκείαις των λαών της γης είναι ο θεός ο ών και ο ήν. Το Α και Ω είναι ο Χε αρχικό όνομα του θεού των Ελλήνων, ο Έκατος-Εκάτη του Ησιόδου, ο ΕΙ και Ε των Δελφών, ο ΟΜ των Ελευσινίων μυστηρίων, ο Γιαχ των Εβραίων, ο Αμήν, ο Χένι των Πελασγών και Αλβανών, ο Ιανός των Ελλήνων και Λατίνων ο o Hud των Σουμερίων, ο Χε των Λυκίων, ο Haldis των Βαβυλωνίων, ο Hala των Κισσίων,Ένι-Χένι των Χεταίων, ο Αλλάχ των Αράβων ο Χακ και Χου, ο Χουδ των Περσών, ο Χάκι των Αιγυπτίων, το Βράχμαν, το Άτμαν, το Ομ των Ινδών, το Ταό των Σινών, ο Τι του Ομήρου, το Τι του Πλάτωνος,”Τι, το αεί, γένεσιν δε ουκ έχον” ο Ηonestus των Λατίνων, ο hosptius και hospitalis Ζευς, ο Χ της ανθρωπότητος πάσης, ο Ξένιος.” Αθηναγόρας.\nΞένος= Η ἔχουσα γενικὴν ἔννοιαν καὶ σημαίνουσα τὸν θεὸν, διὰ τοὺς μὲν ἦτο ἡ γλυκυτέρα καὶ ἱερωτέρα τῶν λέξεων, διὰ τοὺς δὲ πάλιν ἀποτροπιαστικὴ καὶ βδελυκτὴ! Μόνον οἱ ἐγγενεῖς καὶ Ἐφέστιοι θεοὶ ἦσαν ἀγαθοποιοὶ, ἅγιοι, ἱεροὶ, καλοὶ καὶ ἀγαθοὶ θεοὶ, οἱ ἄλλοι ἦσαν κακοὶ καὶ μοχθηροὶ· οἱ μὲν ἦσαν σπουδαῖοι, δηλονότι ἐσθλοὶ, ἀγαθοὶ, κρείσονες, οἱ δὲ Χυδαίοι, δηλονότι πτωχοὶ χείρονες, πρόστυχοι.\nΧείρων, Χερείων, Χερνίος ὁ πτωχὸς, ἀλλὰ καὶ τόσα ἄλλα ἐκ τῆς αὐτῆς ρίζης χλευαστικὰ καὶ περιφρονητικὰ: Ὡς χήνημα τὸ περίποιγμα· χηνώδης ὁ μωρὸς· χῆτις ἡ ἔνδοια· χιδῶν· δειλιῶν καὶ τὰ παρόμοια.\nΟὐ μόνον δὲ τοῦτο, καί τι χειρότερον, ἦσαν... Χεσμένοι· διότι ἀτυχῶς τὸ κακέμφατον ρῆμα χέζειν, μεθ’ ὅλην τὴν ἱερότητα τῆς ρίζης τοῦ χε, κατήντησε τὸ βρωμερώτερον τῶν ρημάτων· παρακείμενος κέχοδα· Χοδᾶ δὲ Περσιστὶ ὁ Θεὸς· καὶ Χόδεινος Ἑλληνιστὶ ὁ πρωκτὸς, ἡ Ἕδρα κατὰ τὸν Ἡσύχιον. Ἀλλὰ καὶ ἡ λέξις Ἕδρα ἡ σημαίνουσα τὰ ὀπίσθια, τὴν πυγὴν, ἐκ τῆς αὐτῆς ρίζης χεδ παράγεται, ἐκπίπτοντος τοῦ χ. (Αθηναγόρας)\nΞεντουρλωμένος=ξε-τουρλώνω κερκ.έκφραση για κάποιον που ξέφυγε από τη συνηθισμένη του κατάσταση υπερέβη τον εαυτό του από τα δεδομένα\nΞεπάτωμα=Το σόλιασμα, η αλλαγή των πάτων των κάτω εφθαρμένων μερών του υποδήματος.\nΞεπατώνομαι=Κουράζομαι πολύ από μεγάλη και κουραστική εργασία.\nΞεπλαγιάζω=Παραπείθω, απατώ, παραπλανώ, ξεγελώ.\nΞέρι= Η ξηρασία του καιρού.\nΞεροπαγιά=Ξηρός παγερός καιρός.\nΞεροσταλιάζω= Στέκομαι ορθός σε σημείο που από την ακινησία τα πόδια μου παρομοιάζονται σαν σταλίκια (πάσσαλοι),αναίσθητα σαν ξύλα.\nΞεσαίρω=Ξεσύρω, ξεσφίγγω, ξεφεύγω από το κανονικό.\nΞεσουρετιάζω=Αλλάσσω τα χαρακτηριστικά του προσώπου μου από φόβο ή αρρώστεια.\nΞεσπουρδίζω=ξεπετιέμαι, μεγαλώνω απότομα\nΞέστα=ομηρική λ.η στάμνα, πύλινο δοχείο “μία ξέστα λάδι” κερκ. κατά την αρχαιότητα ήταν και μέτρο υγρών και ξηρών προϊόντων,\nΞεστί=Δοχείο τσίγκινο, Ξέστα “μία ξέστα λάδι” κερκ.\nΞεστός=εξεσμένος, λείος ή στιλπνός γενόμενος δια ξέσεως, ξεστόν, γλυπτόν, λείον ρ.ξέσω, ξύσω (Ησύχιος)\nΞεσυνερίζομαι=ξε-συν-ερίζω μη πέρνεις τοις μετρητοίς τα λόγια μου, μη με ξεσυνερίζεσαι, δεν κάνω ξεσυνέριο σε όσα λες (κερκ,)\nΞεσφαλαγκονίζω=Καθαρίζω σημεία του σπιτιού που είχαν αράχνες, σφαλαγκονιές.\nΞετιμώ=Υποσκάπτω, εκθέτω την υπόληψι, την εκτίμησι.\nΞετορνιάζω=Αφαιρούμαι, λόγω ταραχής, έρωτος.\nΞετραφώνω=Προξενώ θόρυβο, ανησυχώ άλλους με έργα η λόγια.\nΞετσαγκουλίστηκα=Ξελαρυγγίστηκα, μάλλιασε η γλώσσα μου φωνάζοντας.\nΞεφαλίζω=Καθαρίζω λόγγο για να φυρτευτούν δένδρα ελιές, αμπέλια.\nΞεφλιαγκούρω=Φλυαρώ αδιάντροπα. ξεφλιαγγουριασμένη=η ξεδιάντροπη.\nΞεφυσιάζω=Φουσκώνω και ξεφουσκώνω από ψυχική έκρηξη.\nΞηπετία=Δήμος της Κεκροπηΐδος(βλέπε λ.) φυλής\nΞήρα= πόλις περί τας Ηρακλέους στήλας, το εθνικόν Ξηραίος. Ξηρόβαλτος Ηπείρου, Ακαρνανίας, κ.α.\nΞήριγγοι=ποταμοί αεί ρέοντες\nΞήψωμα=Εργασία χωρίς ψωμί και φαϊ αλλά μόνο με χρήμα.Αντίθ.σήψωμα.\nΞικ’ (Θάσος)=ξύκικο. Ελλιποβαρές\nΞιουμαλιούμαι=Ξύνομαι αδιάντροπα ή με νευρικότητα μπροστά σ’ άλλους.\nΞιταή=Η εξέτασις, ανάκρισις. “ξιτάη θα μου κάνεις;”=θα με ανακρίνεις;\nΞιφεντιάζω=Δοκιμάζω, γεύομαι για πρώτη φορά.\nΞιφισμός=χορός του σπαθιού, και ένα είδοςχορού που λεγόταν ξιφισμός\nΞιφήνη=χώρα Παλαιστίνης. Ιώσηπος έκτω Ιουδαϊκής ιστορίας το εθνικόν Ξιφηναίος\nΞιφίρου=λιμήν, ο πορθμός (Ησύχιος)\nΞόανο=”Μωρέ ξώγανο ή ξόανο τι στέκεις έτσι;” για κάποιον που αδρανεί.\nΞόδι=Το βρασμένο στάρι που προσφέρεται για να “σχωρεθεί” ο πεθαμένος.\nΞόδι= Η έξοδος, κηδεία.Αρραβωνιάσματα (κερκ.)\nΞόϊς =πόλις και νήσος Αιγυπτία εν τω μεσογείω τη υπέρ του Σεβεννυτικού και Φατνιτικού στόματος. Ο πολίτης Ξοΐτης ως Σαΐτης. (Στεφ. Βυζάντιος) Ξόϊς=σημαντική πόλη στο Δέλτα, πρωτεύουσα Ξοΐτου νομού στην οποία λατρευόταν ο Άμμων, απ’ αυτήν καταγόταν η ΙΔ΄Δυναστεία (Μανέθων) η σημερινή Σακχά (Λιακόπουλος)\nΞομιλιάζω ή Ξομπλιάζω=Κουτσομπολεύω. Παριστάνω, αντιγράφω κάποιον μιμούμενος άλλον.\nΞορνιάζω=Τελειώνω τις δουλειές μου και ησυχάζω. Λέγεται και για τα παιδιά όταν νυστάζουν, ότι “ξορνιάζουν.”.\nΞοσμίζω= Χάνω την αίσθησι της οσμής.\nΞουθά=ου μόνον ξανθά, αλλά και λευκά και πυρρά (Ησύχιος)\nΞουθίδαι= οι Ίωνες. Ίων γαρ Ξούθου (Ησύχιος)\nΞούχις =πόλις Λιβύης.το εθνικόν Ξουθιάτης\nΞυλόγατα=Ποντικοπαγίδα, τσάκα, ξύλινης κατασκευής.\nΞυναυλία=συναυλία όταν γαρ δύο αυλώσι ξυναυλία λέγεται (Ησύχιος)\nΞυνία=Θετταλίας πόλις, Ξυνιάς λίμνη, ήν Βοιβιάδα φασίν (Στεφ.Βυζαντ.)\nΞυνόγαλα=Το αποβουτυρωμένο γάλα που είναι ελαφρώς υπόξυνο.\nΞυπετή=δήμος Κεκροπίδος φυλής ο δημότης Ξυπετεών ως Μακεδών(Στεφ.Βυζάντ.)\nΞυπετέα=δήμος της Κεκροπηίδος φυλής(Ησύχιος)\nΞύπνιγος=Ο ξύπνιος, αγρυπνών, μη κοιμώμενος.\nΞύστις =ως Σάρδις, πόλις Καρίας, το εθνικόν Ξυστιανός\nΞυστρίζω=Καθαρίζω το δέρμα ζώου με το ξυστρί.Ξύστρα=Ειδική για το καθάρισμα της σκάφης από το ζύμωμα του ψωμιού.\nΞωκάταγο=Το κατώγι πού’ ναι προς το μέρος της εισόδου, όταν υπάρχει κι άλλο πάρα μέσα.\nΞώλων=έθνος βαρβάρων. Ωξώλων (Ησύχιος)\nΞωπαίρω=Ξεσηκώνω, πέρνω το νου, τρελαίνω, εξ ου και το παραγ.ξώπαρμα, ξωπαρμένος-βλάκας κλπ.\nΑναρτήθηκε από Μαρία Στούπη στις 12:45:00 π.μ.


Στοχευμένες αστυνομικές επιχειρήσεις στη Στερεά Ελλάδα οδήγησαν σε 17 συλλήψεις χτες - STEREA NEWS\nΣτοχευμένες αστυνομικές επιχειρήσεις πραγματοποιήθηκαν χθες (17-09-2020), σε περιοχές των Νομών Βοιωτίας, Ευβοίας, Φθιώτιδας, Φωκίδας και Ευρυτανίας, στο πλαίσιο αντιμετώπισης της εγκληματικότητας, καθώς και της διαμόρφωσης ασφαλών συνθηκών διαβίωσης των πολιτών. Οι επιχειρήσεις οργανώθηκαν και υλοποιήθηκαν από τις Διευθύνσεις Αστυνομίας\nΣτοχευμένες αστυνομικές επιχειρήσεις πραγματοποιήθηκαν χθες (17-09-2020), σε περιοχές των Νομών Βοιωτίας, Ευβοίας, Φθιώτιδας, Φωκίδας και Ευρυτανίας, στο πλαίσιο αντιμετώπισης της εγκληματικότητας, καθώς και της διαμόρφωσης ασφαλών συνθηκών διαβίωσης των πολιτών.\nΕλέγχθηκαν 888 άτομα, εκ των οποίων 706 ημεδαποί και 182 αλλοδαποί, καθώς και 600 οχήματα.\nΠροσήχθησαν 26 άτομα, εκ των οποίων 15 ημεδαποί και 11 αλλοδαποί.\nΣυνελήφθησαν 17 άτομα, εκ των οποίων 11 ημεδαποί και 6 αλλοδαποί και συγκεκριμένα:\n2 ημεδαποί και 1 αλλοδαπός για παραβάσεις νομοθεσίας περί ναρκωτικών.\n1 ημεδαπός για εκκρεμή καταδικαστική Απόφαση.\n5 ημεδαποί για παραβάσεις του Κώδικα Οδικής Κυκλοφορίας.\n5 αλλοδαποί για παράβαση νομοθεσίας περί αλλοδαπών.\n3 ημεδαποί για παραεμπόριο.\nΚατασχέθηκαν μικροποσότητα ηρωίνης και 4 δενδρύλλια κάνναβης, καθώς και διάφορα είδη παραεμπορίου.\nΒεβαιώθηκαν συνολικά 186 παραβάσεις και συγκεκριμένα:\n174 παραβάσεις περί Κ.Ο.Κ., ήτοι: 46 για υπερβολική ταχύτητα, 1 για κίνηση στο αντίθετο ρεύμα κυκλοφορίας, 2 για μη χρήση ζώνης ασφαλείας, 2 για ΚΤΕΟ και 123 λοιπές παραβάσεις.\nΠαρόμοιες επιχειρησιακές δράσεις, οι οποίες αποσκοπούν στην πρόληψη και στην καταστολή της εγκληματικότητας, θα συνεχιστούν σε όλες τις περιοχές της Στερεάς Ελλάδας, όπως διαβεβαιώνει με ανακοίνωσή της ι Περιφερειακή Αστυνομική Διεύθυνση.


Μητσοτάκης: Εξαιρετικά επικίνδυνη η Covid, απειροελάχιστη πιθανότητα παρενεργειών από το εμβόλιο - EPIRUS Online\nΤο Ταμείο Ανάκαμψης, η επιχείρηση «Ελευθερία» αλλά και η σημασία των self test ήταν τα κεντρικά θέματα συζήτησης στη συνάντηση που είχε η Πρόεδρος της Δημοκρατίας, κ. Κατερίνα Σακελλαροπούλου με τον πρωθυπουργό, Κυριάκο Μητσοτάκη, στο πλαίσιο των μηνιαίων, ενημερωτικών συναντήσεών τους.\nΟ κ. Μητσοτάκης αναφέρθηκε επίσης στη επιχείρηση «Ελευθερία» και στο άνοιγμα του εμβολιασμού στις παραγωγικές ηλικίες άνω των 30 ετών, ενώ τόνισε ότι δεν θα πρέπει να υπάρξει εφησυχασμός. Το γεγονός ότι τα κρούσματα μειώνονται και οι εμβολιασμοί προχωρούν δεν πρέπει να δικαιολογήσουν κανέναν εφησυχασμό, σημείωσε χαρακτηριστικά.\nΣχετικά με τους εμβολιασμούς υπογράμμισε ότι ήδη έχουν κλειστεί τα πρώτα ραντεβού στην ηλικιακή ομάδα 30-39, έχουν ξεπεράσει τις 100.000, και άμεσα θα ανοίξει και για τις ηλικίες 40-49 ετών.\nΌπως ανέφερε, «το 95% των συμπολιτών μας στις ΜΕΘ δεν είναι πλήρως εμβολιασμένοι. Είναι χρέος όλων μας να στείλουμε το μήνυμα, ειδικά στους πιο ευάλωτους, ότι ο εμβολιασμός μας προστατεύει από μια αρρώστια που είναι εξαιρετικά επικίνδυνη και είναι μια ιατρική πράξη απολύτως ασφαλής. Ο όποιος, απειροελάχιστος κίνδυνος παρενεργειών είναι μικρότερος από τις πιθανότητες να ασθενήσει κάποιος από κορωνοϊό».\nΟ πρωθυπουργός στο διάλογο που είχε με την Πρόεδρο της Δημοκρατίας στο Προεδρικό Μέγαρο αναφέρθηκε και στο Ταμείο Ανάκαμψης και της έδωσε ένα στικάκι με το πρόγραμμα «Ελλάδα 2.0». Έκανε λόγο για μια μοναδική ευκαιρία που δεν πρέπει να χαθεί και πρόσθεσε: «Είχα δηλώσει ότι δεν πρέπει οι πόροι αυτοί να σπαταληθούν αλλά να τους επενδύσουμε για το αύριο της Ελλάδας και αυτό υπηρετεί το σχέδιο ανάκαμψης».\nΣημειώνεται ότι στις 6 το απόγευμα θα γίνουν από τον υφυπουργό Πολιτικής Προστασίας και Διαχείρισης Κρίσεων Νίκο Χαρδαλιά οι ανακοινώσεις για SMS και διαδημοτικές μετακινήσεις μετά τη συνεδρίαση της επιτροπής λοιμωξιολόγων.\nΠροηγούμενο άρθροΑνακοινώσεις Χαρδαλιά το απόγευμα -Πληροφορίες για άρση sms και διαδημοτικές μετακινήσεις\nΕπόμενο άρθροΠροσποιήθηκε τον μεσίτη και έκλεψε 1.400 ευρώ


Πολλές φορές είναι δύσκολο για τον κόσμο να καταλάβει τη στάση των Ζυγών σε θέματα εξουσίας, μια που συνήθως δεν την επιζητούν οι ίδιοι, αλλά προτιμούν να βρουν έναν ισχυρό συνεταίρο που θα τους δίνει τη δύναμη που χρειάζονται. Ωστόσο, οι πρώτες εντυπώσεις είναι συχνά απατηλές. Η ανάγκη του Ζυγού για ισότητα θα τον κάνει γρήγορα να συνειδητοποιήσει πόσο θέλει να μοιραστεί τις δόξες και τις τιμές. Και μια που η ζήλια είναι κάτι άγνωστο για τους Ζυγούς, όταν φτάσουν σε αυτό το σημείο συνήθως αρχίζουν να επιδιώκουν κι εκείνοι να βγουν στο προσκήνιο.\nΑπό τη στιγμή που η φιλοδοξία τους θα ξυπνήσει, οποιαδήποτε νωθρότητα θα εξαφανιστεί αμέσως, και οι καλόβολοι Ζυγοί θα δείξουν, ξαφνικά, ένα τρομερά ανταγωνιστικό εαυτό, παλεύοντας με νύχια και με δόντια για να επιτύχουν το σκοπό τους. Και, παρά τη φήμη τους, είναι ικανοί να πάρουν πολύ σωστές και δίκαιες αποφάσεις, αρκεί να έχουν όλα τα δεδομένα στα χέρια τους και να έχουν εξετάσει όλες τις πλευρές ενός θέματος. Για τους Ζυγούς είναι, μερικές φορές, πιο σημαντικό να είναι δημοφιλείς, από το να έχουν δύναμη. Για αυτό και συζητούν όλα τα θέματα δημοκρατικά πριν αναλάβουν δράση. Αλλά ένα ακόμα σημαντικό κομμάτι της ζωής του Ζυγού είναι τα χρήματα και μέχρι να αποκτήσει το επίπεδο ζωής που επιθυμεί, δε θα νιώσει ποτέ στα αλήθεια ευτυχισμένος.\nΣυχνά, η αγάπη του ωραίου σπρώχνει τους Ζυγούς να αναλάβουν θέσεις εξουσίας. Καθώς δεν ανέχονται τη βρομιά και την ασχήμια, οι άσχημες συνθήκες ζωής πολλές φορές ενεργοποιούν αυτό το μάλλον, νωθρό ζώδιο. Ωστόσο, χρειάζονται υποστήριξη και ενθάρρυνση για να συνεχίσουν το έργο τους και ο έπαινος από τους ανώτερους τους κάνει να νιώθουν σημαντικοί και σπουδαίοι.


Georges Iatrou: 2017\nΓΕΜΙΣΕ ΕΛΛΑΔΑ ΤΟ ΚΕΝΤΡΟ ΤΗΣ ΒΟΣΤΩΝΗΣ\n«Στα ξένα είμαι Έλληνας και στην Ελλάδα ξένος» έλεγε με παράπονο ο Καζαντζίδης σε ένα Ποντιακό τραγούδι.\nΕγώ λέω κάτι άλλο. «Στην Ελλάδα είν' κατάρα και στα ξένα είναι ευχή» (το να είσαι Έλληνας).\nΑυτό απέδειξε την Δευτέρα 4 Δεκεμβρίου η ομάδα μπάσκετ της Βοστώνης (Boston Celtics), στον αγώνα του Αμερικανικού πρωταθλήματος με την ομάδα Milwaukee Bucks, του Γιάννη Αντετοκούμπο.\nΣτο γήπεδο της Βοστώνης «TD Garden», διοργάνωσαν βραδιά Ελληνικής κληρονομιάς (Greek Heritage Night).\nΑπό νωρίς κατά «κοπάδια» έφταναν οι ομογενείς στο γήπεδο με καπελάκια, κασκόλ, σημαίες με τα χρώματα της αγαπημένης τους ομάδας της Βοστώνης. Το γέμισαν με Ελλάδα, με χορούς, με Ελληνικές σημαίες και επευφημίες, αφήνοντας κατάπληκτους και ενθουσιασμένους τους φίλους μας τους Αμερικάνους.\n«Είναι Ελληνική βραδιά θα διασκεδάσουμε» ανέφεραν τα μεγάφωνα του γηπέδου.\nΤην αυλαία άνοιξε η ομογενής Ειρήνη Τορνεσάκη η οποία κάνει το μάστερ στο Berkeley και η οποία τραγούδησε τον Αμερικάνικο Εθνικό Ύμνο και καταχειροκροτήθηκε αφού η φωνή της και η απόδοσή της ήταν υπέροχη.\nΕκείνη τη στιγμή ήρθε στο μυαλό μου το θέμα της σημαίας και του Σημαιοφόρου που δημιουργείται κάθε φορά στις Εθνικές μας γιορτές.\nΑς σκεφτούμε τι έγινε στο «TD Garden» την Δευτέρα, όπου Αμερικανοί τίμησαν την Ελλάδα και ''επέτρεψαν'' να τραγουδήσει τον Εθνικό τους Ύμνο μια Ελληνίδα. Στην Ελλάδα γιατί δεν μπορεί κάποιος να κρατήσει την σημαία ενώ έχει γεννηθεί εκεί, πηγαίνει σχολείο και είναι άριστος μαθητής;\nΤον Γιάννη Αντετοκούμπο όμως, τον θέλουμε στην Εθνική μας ομάδα!!.\nΣτο ημίχρονο κελάηδησε το κλαρίνο και χόρεψε το χορευτικό συγκρότημα Γιοι και Θυγατέρες του Μεγάλου Αλεξάνδρου (Τσολιάδες και Αμαλίες) τα ωραία μας Δημοτικά τραγούδια στο Αμερικάνικο κοινό, εδώ στην "Αθήνα της Αμερικής" (όπως έχουν ονομάσει την Βοστώνη) και πολλοί Αμερικανοί σηκώθηκαν από τα καθίσματά τους και έφερνα γυροβολιές.\nΘαρρώ πως έγραψε άλλη μια ιστορία το χορευτικό συγκρότημα, γιατί εδώ που τα λέμε δεν μπορούν όλα τα χορευτικά συγκροτήματα να χορέψουν μέσα στο TD Garden.\nΥπολογίζεται οτι 1.500 με 2.000 ομογενείς ήταν μεταξύ των θεατών στο γήπεδο. Ένα ιστορικό γήπεδο στο οποίο η ομάδα της Βοστώνης έχει κερδίσει 17 πρωταθλήματα. Φέτος με ανανεωμένη ομάδα έχει ένα καταπληκτικό ρεκόρ μέχρι στιγμής με 22 νίκες και 4 ήττες.\nΓέμισα Ελλάδα το «TD Garden».\nΘα έπρεπε όλα τα Ελληνικά τηλεοπτικά κανάλια να είχαν ζωντανή σύνδεση με Βοστώνη, εκεί όπου την Δευτέρα 4 Δεκεμβρίου, ζωντάνεψε το Ελληνικό πνεύμα το Αθάνατο, το Ωραίο το Μεγάλο και το Αληθινό, αντί να δείχνουν τα μαλλιοτραβήγματα στη Βουλή για μίζες, για κουμπάρους και ξαδέλφια.\nΉταν μια δική μας γιορτή που διοργάνωσαν οι Αμερικανοί γιατί αγαπούν και σέβονται την Ελλάδα, διαβάζουν την ιστορία της και ξέρουν οτι από εκεί ξεκίνησε η ιδέα του αθλητισμού.\nΟι Αρχαίοι υμών πρόγονοι σταματούσαν τους πολέμους σε περίοδο αθλητικών γεγονότων κι εμείς τότε αρχίζουμε τον πόλεμο.\nΠως καταντήσαμε Θεέ μου!!!\nΕδώ οι φίλαθλοι να είναι ανακατεμένοι, να χειροκροτούν τον αντίπαλο και εμείς (στην Ελλάδα), να έχουμε αστυνομία στις εξέδρες, δακρυγόνα, ΜΑΤ, χυδαία συνθήματα για τον αντίπαλο, μισογκρεμισμένα γήπεδα, σπασμένες τζαμαρίες πυρπολισμούς αυτοκινήτων, επιθέσεις σε λεοφωρεία οπαδών, ματωμένα πρόσωπα, ακόμα και νεκρούς.\nΑς γυρίσουμε όμως στην ωραία βραδιά εδώ στη Βοστώνη.\nΤιμήθηκε η Ελληνίδα γιατρός Αθηνά Πάπας, καθηγήτρια της έδρας Erling Johansen στην Οδοντιατρική Έρευνα η οποία είναι και επικεφαλής του τμήματος Στοματικής Ιατρικής (Οral Μedicine) στο Tufts University School of Dental Medicine στην Βοστώνη.\nΑξίζει να σημειώσουμε ότι η γιατρός κ. Πάπας, βοηθάει φτωχούς και άπορους ανθρώπους, με επεμβάσεις και εγχειρήσεις (στα δόντια), χωρίς πληρωμή παρακαλώ!!!\nΑυτό θα πρέπει να φτάσει στα αυτιά των Ελλήνων γιατρών, στους οποίους δεν θα έλεγα βέβαια να δουλεύουν "τσάμπα", αλλά εκείνο το …φακελάκι, δεν τους τιμά καθόλου.\nΠριν από το παιχνίδι, έγινε το «The Nikos Galis All-Stars Game». Ήταν ένας σύντομος αγώνας μεταξύ παιδιών Ελληνικής καταγωγής, ηλικίας 8-12 ετών.\nΠως θα μπορούσε να λείπει ο Γκάλης, που παρ ολίγο το «TD Garden», να ήτανε το σπίτι του. Το 1979 φοιτητής στο Σίτον Χολ (Seton hall), βγήκε τρίτος σκόρερ σε ολόκληρη την Αμερική με μέσο όρο 27,5 πόντους πίσω από τον Λάρι Μπέρντ που είχε 28,6 πόντους. Σιγά τη διαφορά!\nΤο ταλέντο όμως του Γκάλη ξεχώριζε και ο προπονητής των Celtics τον κάλεσε μαζί με τον Λαρι Μπέρντ. Ένας τραυματισμός όμως στον αστράγαλο, τον υποχρέωσε να μείνει εκτός προπονήσεων για μερικές εβδομάδες. Έτσι ο προπονητής δεν μπορούσε να περιμένει, έκοψε τον Γκάλη και έδωσε το συμβόλαιο σε άλλον παίχτη.\nΜερικά χρόνια αργότερα, όταν ρώτησαν τον πρόεδρο των Μπόστον Σέλτικς, Ρεντ Αουερμπαχ, ποιο ήταν το μεγαλύτερο λάθος στην καριέρα του, παραδέχτηκε χωρίς δισταγμό: «Το ότι δεν υπογράψαμε συμβόλαιο με τον Νιck Galις».\nΚαλύτερα (για μένα) που ήρθαν έτσι τα πράγματα, γιατί στο ΝΒΑ ο Γκάλης θα ήταν ένας πολύ καλός παίχτης μαζί με τόσους άλλους. Δεν θα γινόταν ποτέ ο «Θεός» για τους Έλληνες, το ίνδαλμα, ο ηγέτης και το καμάρι ενός ολόκληρου Έθνους.\nΈνας άλλος Έλληνας «Θεός» ήταν τη Δευτέρα σε εκείνο το γήπεδο. Ο Γιάννης Ατντετικούμπο, που έχει τρελάνει τους Αμερικανούς με το ταλέντο του.\nΈνας «μεγάλος» παίχτης του ΝΒΑ ο Kevin Durant έχει πει. "I've never seen anything like him. Giannis Antetokounmpo could be greatest basketball player ever". «Δεν έχω ξαναδεί κάποιον άλλον σαν κι αυτόν. Μπορεί να είναι ο καλύτερος παίχτης όλων των εποχών».\nΑποθεώθηκε ο Γιάννης από του Έλληνες φιλάθλους, φωτογραφήθηκε μαζί τους και ανταπέδωσε την αγάπη τους με το παίξιμό του.\nΈπαιξε καλά, σκόραρε 40 πόντους λίγο πιο κάτω από τους μισούς πόντους ολόκληρης της ομάδας του.\nΤελικά οι Boston Celtics κέρδισαν την ομάδα του Γιάννη με 111-100\nΜπορεί να έχασε η ομάδα του Γιάννη, αλλά οι ομογενείς της Βοστώνης κέρδισαν γιατί χάρη σ' αυτόν, μιλούν όλα τα μεγάλα Μέσα Ενημέρωσης. Ακόμα, είδαν τον καλύτερο παίχτη του αγώνα που είναι Έλληνας (και το τονίζει όπου βρεθεί), τον Γιάννη Αντετοκούμπο, το παιδί που γεννήθηκε στην Ελλάδα από γονείς από την Νιγηρία.\nΟι φωτογραφίες είναι ευγενική προσφορά του Νίκου Καυκά, ιδιοκτήτη της photo synthesis.\nPosted by GeorgesIatrou at 8:39 PM 1 comment:\nΕΚΕΙ ΠΟΥ Η ΦΥΣΗ ΖΩΓΡΑΦΙΖΕΙ\nΦεύγουνε τα χελιδόνια κρύωσε ο καιρός πεφτουν φύλλα από τα κλώνια στο χαντάκι μαζευτήκαν κίτρινος σωρός.\nΤο καλοκαίρι τελείωσε και το φθινόπωρο είναι γεγονός! Μπορεί ακόμα να κάνει ζέστη, όμως είναι εδώ .\nΚαταλαβαίνεις ότι μπήκε φθινόπωρο από τη μέρα που μικραίνει, τη νύχτα που ψυχραίνει, το σεντόνι που δεν είναι αρκετό για να σε κρατήσει ζεστό ως το πρωί και όταν οι στάλες από τα πρωτοβρόχια... επισκέπτονται τα παράθυρά μας.\nΗ φύση, έχει πάρει κι αυτή το δρόμο προς την ξεκούρασή της σιγά-σιγά.\nΤο πρωί που ξυπνάς κι ανοίγεις το παράθυρο, τα φύλλα του δέντρου στην αυλή δεν είναι πια πράσινα, αλλά φοράνε ένα πορτοκαλί πέπλο. Η χλωροφύλλη τους αποσυντίθεται σιγά-σιγά το φθινόπωρο και αφήνει να φανούν τα άλλα χρώματα που υπάρχουν στα φύλλα.\nΆλλα είναι καφετιά, κίτρινα, σκούρα, κόκκινα, πρασινοκίτρινα σε μυριάδες αποχρώσεις που καθώς πέφτουν, σχηματίζουν όμορφα τοπία στους δρόμους και στα πάρκα. Το Φθινόπωρο είναι από τις ωραιότερες εποχές για όμορφες και μοναδικές φωτογραφίες.\nΣτη βορειοανατολική γωνιά της Αμερικής που ονομάζεται Νέα Αγγλία και που απαρτίζεται από έξι νομούς ( πολιτείες ), Maine, Massachusetts, New Hampshire,Vermont, Rhode Island και Connecticut, το φθινόπωρο, κάνει ένα καταπληκτικό, ένα μεγαλοπρεπές σόου σε πεδιάδες και σε βουνά που μετατρέπονται σε μια τεράστια παλέτα γήινων χρωμάτων. Ένα μοναδικό θέαμα που ''προσελκύει'' επισκέπτες από όλη την Αμερική και όχι μόνο.\nΗ χλωρίδα στην περιοχή αυτή της Αμερικής είναι πλούσια. Μια μεγάλη ποικιλία από διαφορετικά δέντρα που συνυπάρχουν το ένα δίπλα στο άλλο, μας δίνουν ένα καταπληκτικό θέαμα!!\n! Εκεί που η φύση....ζωγραφίζει και η μαγεία της θέας σε ανταμείβει πλήρως!!\nΠολλοί Αμερικανοί προτιμούν να κάνουν τις διακοπές τους το φθινόπωρο ( στην περιοχή ) για να απολαύσουν αυτό το μοναδικό θέαμα. Τα χρώματα αλλάζουν μέρα με τη μέρα, ώρα με την ώρα. Είναι διαφορετικά στη συννεφιά, αλλιώτικα μετά τη βροχή και λάμπουν στον ήλιο.\nΤα φύλλα που ήταν κίτρινα σήμερα, γίνονται καφετιά αύριο, κόκκινα μεθαύριο, βυσσινί, μώβ κ.λπ.\nΗ Φύση μπορεί να γίνεται σκληρή μερικές φορές, αλλά υπάρχουν και περιπτώσεις που μας αφήνει άφωνους με την ομορφιά της!!!\nΔημιουργίες της φύσης που σε αφήνουν εκστατικό!!\nPosted by GeorgesIatrou at 4:10 PM 3 comments:\nΣήμερα η Αμερική γιορτάζει το «Halloween».\nΗ λέξη χάλοουιν είναι συντομογραφία του «All Hallows Evening», δηλαδή η παραμονή των Αγίων Πάντων, που είναι η 1η Νοεμβρίου.\nΟι Άγιοι Πάντες άρχισαν να εορτάζονται το 609 μ.Χ., στις 14 Μαΐου, αλλά ο Πάπας Γρηγόριος ο 4ος μετακίνησε τη γιορτή στην 1η Νοεμβρίου επειδή η Πόλη της Ρώμης δεν μπορούσε να δεχτεί έναν τόσο μεγάλο αριθμό πιστών που συνέρρεαν τον Μάιο και επιλέχτηκε αυτή η ημερομηνία προς τον χειμώνα, για λιγότερο κόσμο.\nΠολλοί συγχέουν την γιορτή αυτή με τις Ελληνικές Απόκριες, όμως είναι τελείως διαφορετική γιορτή γιατί το Χάλοουιν έχει μια μυστικιστική χροιά.\nΌλες αυτές οι …κούκλες έχουν αισθητήρες κι όταν περάσεις δίπλα τους αρχίζουν άναρθρες υπόκωφες κραυγές και σαρκαστικά γέλια.\nΟι ρίζες της γιορτής αυτής λέγεται οτι βρίσκονται σε μια παλιά γιορτή των Ιρλανδών του «Samhain» που σημαίνει «τέλος του καλοκαιριού».\nΟι Κέλτες (Ιρλανδοί), την 31ην Οκτωβρίου γιόρταζαν το τέλος της περιόδου της συγκομιδής και την αρχή του χειμώνα.\nΓια το μασκάρεμα, η παράδοση λέει οτι ερχόμαστε κοντά με τον «άλλο κόσμο», ερχόμαστε σε επαφή με πνεύματα και νεκρούς, γατί παλιά πίστευαν οτι οι ψυχές των πεθαμένων περιπλανώνται κάτω στη γη μέχρι την ημέρα των Αγ. Πάντων.\nΤην παραμονή λοιπόν της γιορτής, οι ψυχές είχαν την ευκαιρία να εκδικηθούν όποιον τους είχε κακό όταν ζούσαν, οπότε, όσοι θεωρούσαν οτι υπήρχε λόγος να ανησυχούν, μεταμφιέζονταν για να μην τους αναγνωρίσει το πνεύμα και τους εκδικηθεί, τους κάνει κακό.\nΌταν πέρασα δίπλα σε αυτό το κουτί, ήταν κλειστό. Ξαφνικά ανοίγει και ακούγεται μια ανατριχιαστική κραυγή. Ο …κύριος που κοιμόταν πετάχτηκε όρθιος και άρχισε να κουνάει χέρια και πόδια, τα μάτια του αναβόσβηναν και ένα σαρκαστικό γέλιο με γέμισε ανατριχίλα. Έκοψε το αίμα μου!. Το έβαλα στα πόδια και δεν ξανά πέρασα από τη γειτονιά.\nΗ γιορτή του Halloween ενώ ξεκίνησε από την Ευρώπη, στον κόσμο έγινε γνωστή μέσα από την Αμερικάνικη κουλτούρα. Στη χώρα αυτή (την Αμερική), δημοφιλής γιορτή έγινε κατά τον 19ο αιώνα, όταν η μετανάστευση Ιρλανδών και Σκοτσέζων ήταν αθρόα.\nΤο Halloween στην Αμερική θεωρείται η πιο προσοδοφόρα εποχή το χρόνου μετά τα Χριστούγεννα. Οι πωλήσεις σε γλυκά, κοστούμια, διακοσμητικά αντικείμενα κ.λπ. την ημέρα αυτή λέγεται οτι φτάνουν τα έξι δισεκατομμύρια δολάρια.\nΈνα άλλο χαρακτηριστικό της ημέρας αυτής είναι τα χρώματα. Τα χρώματα που κυριαρχούν είναι το πορτοκαλί και το μαύρο. Το πορτοκαλί συμβολίζει την χειμερινή σοδειά και το μαύρο τον θάνατο και γενικά τον άλλο κόσμο.\nΈνα ακόμα χαρακτηριστικό της γιορτής αυτής είναι οτι οι Σκοτσέζες εκείνη την ημέρα, κρεμούσαν τα βρεγμένα σεντόνια μπροστά στη φωτιά για να δουν -υποτίθεται- τον μελλοντικό τους σύζυγο.\nΚαι ένα στατιστικό στοιχείο που ίσως να μην έχει και τόση σημασία. Ο Χουντίνι, ένας από τους πιο διάσημους μάγους όλων των εποχών, πέθανε το Halloween του 1926.\nΤο βράδυ της γιορτής, τα παιδιά (μεταμφιεσμένα), πηγαίνουν από σπίτι σε σπίτι και λένε...«trick or treat». Δηλαδή θα μας κοροϊδέψετε η θα μας περιποιηθείτε; Και βέβαια θα τους περιποιηθείς δίνοντάς τους γλυκίσματα (όχι λεφτά), γιατί δεν ξέρεις τι ζημιά μπορούν να σου κάνουν στο σπίτι αργότερα.\nΤο έθιμο αυτό πάει πίσω στον 16ο αιώνα, τότε που Ιρλανδοί, Σκοτσέζοι και Ουαλοί, μασκαρεύονταν, και επισκέπτονταν σπίτια απαγγέλοντας ποιήματα και τραγούδια με αντάλλαγμα φαγητό. Αντιπροσώπευαν παλιές δικές τους Θεότητες του χειμώνα που απαιτούσαν ανταλλάγματα για να τους προσφέρουν καλή τύχη.\nΚάπως έτσι είναι οι αυλές στα περισσότερα Αμερικάνικα σπίτια\nΌπως όλες οι γιορτές και τα έθιμα κάθε τόπου αλλοιώνονται και διαφοροποιούνται χάνοντας η προσθέτοντας καινούργια στοιχεία, έτσι και στο Halloween το μασκάρεμα δέχτηκε νέες τάσεις (απαιτήσεις της εποχής). Βλέπουμε τα τελευταία χρόνια σέξι κουστούμια, σέξι δασκάλες και νοσοκόμες.\nΤέτοιες αλλαγές ας γίνονται, είναι....καλοδεχούμενες.\nPosted by GeorgesIatrou at 7:03 PM 2 comments:


4 Μαρτίου 2018 /0 Comments/in Επικαιρότητα, Πολιτική /by ΠΑΡΕΜΒΑΣΗ\nΤο σκάνδαλο Novartis δεν έρχεται σαν κεραυνός εν αιθρία. Η συγκεκριμένη –γερμανικών συμφερόντων – εταιρία, έχει εμπλακεί σε δεκάδες αντίστοιχες υποθέσεις σε όλες τις χώρες του κόσμου. Οι πρακτικές της γνωστές. Δεν αποτελούν την εξαίρεση, αλλά τον κανόνα, σε ένα σύστημα που λειτουργεί με όρους μαφίας και υποκόσμου. Σε ένα σύστημα που το φάρμακο και η υγεία θεωρούνται εμπορεύματα, ο ανθρώπινος πόνος και η αρρώστια πεδίο κερδοφορίας και συσσώρευσης πλούτου για τους λίγους, καταδικάζοντας τους πολλούς στην εξαθλίωση.Η περίπτωση της Ελλάδας αποτελεί εξαίρεση γιατί εδώ και χρόνια επηρεάζει τη διαμόρφωση των τιμών φαρμάκου σε 30 περίπου άλλες χώρες. Τα εκατομμύρια που «επένδυσε»η Novartis στη χώρα μας, έπιασαν τόπο, αποφέροντας συνολικό τζίρο 150 δις παγκοσμίως για το λόμπι των φαρμακευτικών, μέσω της τεχνητής υπερκοστολόγησης. Με βάση τη δικογραφία, γύρω στα 30 δις ευρώ υπολογίζεται ότι θα μπορούσαν να έχουν περισωθεί, εάν η Ελλάδα δαπανούσε για φάρμακα όσα δαπανούσαν κατά μέσο όρο οι υπόλοιπες χώρες της Ε.Ε την περίοδο 2000-2015. Την περίοδο των Μνημονίων, της δημοσιονομικής προσαρμογής, που ο ελληνικός λαός έπρεπε να σφίξει κι άλλο το ζωνάρι για χάρη των δανειστών, το πάρτυ του φαρμάκου συνεχιζόταν. Δισεκατομμύρια ζεστά ευρώ έφευγαν από τον κρατικό κορβανά και τις τσέπες του ελληνικού λαού.\nΓιατί όμως για άλλη μια φορά, όπως αντίστοιχα στην υπόθεση της DePuy με τα ορθοπεδικά υλικά, άλλο ένα σκάνδαλο έρχεται στην ελληνική δικαιοσύνη, μόνο μετά την υπόδειξη των αμερικανικών αρχών; Άραγε κανείς δεν γνωρίζει για τους κουστουμαρισμένους εκπροσώπους των εταιρειών στους διαδρόμους των νοσοκομείων; Κανείς δεν γνωρίζει τις πρακτικές τις οποίες μεταχειρίζονται; Ξεχασαν όλοι ότι η εκπαίδευση και επιμόρφωση των γιατρών έχει εδώ και δεκαετίες εκχωρηθεί στη «διακριτική» ευχέρεια των εταιρειών φαρμάκου να αποστέλλουν γιατρούς σε ενημερωτικά συνέδρια και αυτές οι συμμετοχές να λαμβάνονται υπ’ όψιν στην επιστημονική τους εξέλιξη ;\nΟι μεν σκούζουν ότι δεν έχουν καμία ανάμειξη με δωροδοκίες και διαδρομές μαύρου χρήματος. Οι δε φωνασκούν ότι θα χυθεί άπλετο φως και θα τιμωρηθούν οι ένοχοι. Και οι μεν και οι δε είναι ένοχοι. Γιατί αποδέχτηκαν, διαμόρφωσαν και ενίσχυσαν το θεσμικό πλαίσιο που επιτρέπει στη Novartis να αλωνίζει. Γιατί διέλυσαν συνειδητά την ελληνική κρατική φαρμακοβιομηχανία καθιστώντας τη χώρα πλήρως εξαρτημένη από τις μεγάλες πολυεθνικές. Προφανώς, όσο η φαρμακευτική και ιατρική έρευνα, είναι στα χέρια των εταιριών, τόσο αυτά τα φαινόμενα θα υπάρχουν και θα επιτείνονται. Όμως, με την υφιστάμενη κρατική χρηματοδότηση, τα πετσοκομμένα κονδύλια για έρευνα και κυρίως την ανυπαρξία εθνικής πολιτικής για το φάρμακο που να περιλαμβάνει αυστηρό έλεγχο στην διάθεση και την εμπορία, χωρίς στρατηγική ανάπτυξης εθνικής φαρμακοβιομηχανίας, άλλο ένα σκάνδαλο θα μείνει στις επικοινωνιακές κορώνες και η χώρα μας θα συνεχίσει να είναι η αγαπημένη μπανανία της Novartis.\nΗ αλήθεια είναι πως το όταν κράτος νομοθετεί με βάση τους κανόνες της “ελεύθερης αγοράς”, τα μονοπώλια βγάζουν υπερκέρδη και οι λαοί πληρώνουν – πολλά χωρίς μνημόνια και ακόμη περισσότερα με μνημόνια- στην εφορία. Έτσι έγινε με τα ευαγή ιδρύματα των τραπεζών, των οποίων οι φούσκες έσκασαν και φόρτωσαν μνημόνια τη χώρα μας, έτσι γίνεται με τα εξοπλιστικά προγράμματα δεκαετίες τώρα προς όφελος των αμερικανικών, γερμανικών, γαλλικών κοκ πολυεθνικών, έτσι γίνεται με τα μεγάλα έργα (πχ δρόμοι) και τις περίφημες “επενδύσεις”-ιδιωτικοποιήσεις. Όσο και να καμώνεται τον τίμιο ο ΣΥΡΙΖΑ όλο αυτό το πλαίσιο “κλεπτοκρατίας”, όχι μόνο δεν το περιορίζει, αλλά το ενισχύει με το μνημονιακό πλαίσιο!\nTags: Novartis, Διαπλοκή, Σκάνδαλα, Υγεία\nΒομβαρδίστε τα δημόσια σχολεία: μια μετριοπαθής... Για τη διακήρυξη του ΚΚΕ για τα 100 χρόνια: Πράγματι,...


Άργησε, αλλά ήρθε\nΣΑΒΒΑΣ ΝΕΟΚΛΕΟΥΣ, 02/12/2019 (τελευταία ενημέρωση 14:02)\nΈπρεπε να φτάσει στο τέταρτό της παιχνίδι στο φετινό πρωτάθλημα μακριά από το Τσίρειο η ΑΕΛ για να καταφέρει να κερδίσει. Ήταν το πρώτο τρίποντο για τους γαλαζοκίτρινους εκτός Λεμεσού και ήρθε δύσκολα, με το στενό 1-0 κόντρα στον Εθνικό. Απέναντι στους Αχνιώτες το Σάββατο η ομάδα του Ντούσαν Κέρκεζ, πέραν των πολύτιμων τριών βαθμών, κατάφερε επίσης για πρώτη φορά μακριά από το «σπίτι» της να κρατήσει και το μηδέν παθητικό σε αγώνα πρωταθλήματος. Συνολικά ήταν η πέμπτη νίκη για την ΑΕΛ στον μαραθώνιο και την ανέβασε στην 3η θέση με 18 βαθμούς, αναμένοντας και το αποτέλεσμα του αποψινού ντέρμπι «αιωνίων» στη Λευκωσία για να δει αν θα παραμείνει εκεί, ή όχι, με το τέλος του α’ γύρου.\nΗ ομάδα του Ντούσαν Κέρκεζ πήγε στο Δασάκι με αρκετά προβλήματα, όμως με συγκέντρωση και σοβαρότητα στο παιχνίδι, κρατώντας καλά στην άμυνα και με τον τερματοφύλακα Βοζίνια να κάνει αισθητή την παρουσία του στις επικίνδυνες καταστάσεις, κατάφερε να… αποδράσει με το διπλό από μια δύσκολη έδρα. Στα αξιοσημείωτα της προχθεσινής αναμέτρησης καταγράφεται το γκολ του Χουράδο, ο οποίος… επιτέλους σκόραρε για πρώτη φορά μετά το λεμεσιανό ντέρμπι με τον Απόλλωνα στις 26 Οκτωβρίου. Ο Ισπανός βρήκε τον δρόμο προς τα δίχτυα, ανακουφίζοντας τους φίλους της ομάδας και φτάνοντας τα δύο γκολ στο πρωτάθλημα. Πέρσι πρώτος σκόρερ των γαλαζοκιτρίνων, ο Χουράδο ψάχνει ακόμα τον καλό του εαυτό και όλοι στην ομάδα ευελπιστούν ότι μετά το γκολ… τριών βαθμών στο Δασάκι θα πάρει για τα καλά τα πάνω του και θα είναι σε θέση να σκοράρει, όπως πέρσι, με μεγαλύτερη συχνότητα.\nΚαι τώρα η «Κυρία»\nΠλέον στην ΑΕΛ αφήνουν πίσω το παιχνίδι στο Δασάκι και σκέφτονται το επόμενο. Το ερχόμενο Σάββατο η ομάδα πάει στη Λάρνακα για να αντιμετωπίσει στο «Αντ. Παπαδόπουλος» την Ανόρθωση στο ντέρμπι της 12ης αγωνιστικής. Για τη δύσκολη αυτή αποστολή ο Ντούσαν Κέρκεζ δεν υπολογίζει στους τιμωρημένους Γκαζαριάν και Γκαθτανιάγα. Όσο για το πειθαρχικό παράπτωμα του Τόρες, ο οποίος είχε μείνει εκτός αποστολής από το προχθεσινό παιχνίδι, θα ξεκαθαρίσει σήμερα ή τα προσεχή 24ωρα εάν θα υπάρξει συνέχεια στο θέμα. Τέλος, σε σχέση με τους τραυματίες, οι Αντάμοβιτς και Μαρκόσκι θα απουσιάσουν και το Σάββατο, ενώ για τον Γκοντάλ θα φανεί στις προπονήσεις της εβδομάδας.\nΣημειώνουμε πως για πρώτη φορά το περιβραχιόνιο του αρχηγού ήταν στο μπράτσο του Χάρη Κυριάκου. Μετά την αποχώρηση του Ντόσα Τζούνιορ από την ομάδα έχει διαφοροποιηθεί η ομάδα των αρχηγών. Μετά τον Κυριάκου ακολουθούν οι Ανδρέας Αβραάμ, Βοζίνια και Αντρέ Τεϊσέιρα.\nΕλεγεία για μια χαμένη πρωτεύουσαΟι Υπεραγορές ΑΛΦΑΜΕΓΑ στηρίζουν την πρωτοβουλία Movember Cyprus


Κατέρρευσε στην επανάληψη, ΟΦΗ - Απόλλων Λάρισας 4-0\nΣάββατο 5 Μαΐου 2018 18:50\nΒαριά ήττα με σκορ 4-0 γνώρισε σήμερα (5/5) η ομάδα του Απόλλωνα Λάρισας από τον ΟΦΗ στο Ηράκλειο για την 30η αγωνιστική της Football League.\nΈνα παιχνίδι στο οποίο η ομάδα του Νίκου Θεοδοσιάδη γνώρισε την πέμπτη σερί ήττα της στο πρωτάθλημα, παρότι στάθηκε αρκετά καλά στο πρώτο ημίχρονο. Το γρήγορο 2-0 του ΟΦΗ στις αρχές της επανάληψης (46-50), έγγειρε την πλάστιγγα υπέρ της ομάδας του Ηρακλείου που έφτασε σε ακόμα δυο τέρματα.\nΈνα πρώτο ημίχρονο το οποίο ο Απόλλωνας ξεκίνησε με ευκαιρία με τον Λύταινα και τον ΟΦΗ να απαντά άμεσα. Η ομάδα του Νίκου Θεοδοσιάδη στεκόταν αρκετά καλά κόντρα στους πρωτοπόρους και οι νησιώτες δεν μπορούσαν να απειλήσουν την εστία του Λαμπίρη πλην της φάσης του δοκαριού με τον Κουτσιανικούλη.\nΜε την έναρξη της επανάληψης οι Κρητικοί ουσιαστικά καθάρισαν και το παιχνίδι καθώς στα πρώτα πέντε λεπτά είχαν πετύχει δυο γκολ με τους Βουό και Μάνο. Ο Αφρικανός επιθετικός πέτυχε και δεύτερο γκολ, ενώ ο Μάνος πέτυχε ένα πανέμορφο γκολ στο 82' για το τελικό 4-0, σε παιχνίδι στο οποίο ο Απόλλωνας κατέρρευσε στην επανάληψη.\nΜε ευκαιρία από τα αποδυτήρια ξεκίνησε το παιχνίδι καθώς ο Απόλλωνας απείλησε με τον Λύταινα που έκανε το σουτ για να αποκρούσει ο Στρέζος, ενώ στην αμέσως επόμενη φάση ο ΟΦΗ έχασε αυτός ευκαιρία για το 1-0 όταν ο Κουτσιανικούλης απείλησε με σουτ και τους αμυντικούς της λαρισινής ομάδας να διώχνουν σε κόρνερ.\nΟι δυο ομάδες παρά το δυνατό ξεκίνημα δεν είχαν ανάλογη συνέχεια και έπρεπε να φτάσουμε στο 22' για να δούμε φάση και την έχασε ο ΟΦΗ με τον Κουτσιανικούλη. Ο Λαρισαίος άσος έκανε το διαγώνιο σουτ αλλά η μπάλα σταμάτησε στο δοκάρι του Λαμπίρη, ενώ στο 28' ο Μάνος δεν πρόλαβε την τελευταία στιγμή να απειλήσει με το 0-0 να μην αλλάζει μέχρι το ημίχρονο.\nΟ ΟΦΗ με την έναρξη της επανάληψης άνοιξε το σκορ όταν ο Κουτσιανικούλης εκτέλεσε πλασαριστά κόρνερ, ο Κοέλιο έβγαλε την σέντρα και ο Βουό με κεφαλιά έστειλε τη μπάλα στα δίχτυα για το 1-0. Πριν καλά καλά κοπάσουν οι πανηγυρισμοί των γηπεδούχων, στο 50 έφτασαν και στο 2-0 με τον Κουτσιανικούλη να κάνει τη σέντρα και ο Μάνος με ωραία κεφαλιά έκανε δυο τα τέρματα της ομάδας του.\nΗ ομάδα του Νίκου Παπαδόπουλου έφτασε στο 3-0 στο 64' όταν ο Βουό με κεφαλιά έστειλε τη μπάλα στα δίχτυα του Λαμπίρη πετυχαίνοντας το δεύτερο προσωπικό του τέρμα και τρίτο της ομάδας του με τον ΟΦΗ να αγγίζει και το τέταρτο γκολ με τον Μάνο να κάνει το σουτ στο 78' και τον Λαμπίρη να διώχνει σε κόρνερ το οποίο πέρασε ανεκμετάλλευτο.\nΤελικά οι γηπεδούχοι έφτασαν και σε τέταρτο τέρμα όταν στο 82' ο Μάνος από τα δεξιά και μέσα στη περιοχή έκανε ένα πολύ ωραίο ψηλοκρεμαστό σουτ με την μπάλα να περνάει πάνω από τον Λαμπίρη που δεν μπορούσε να αντιδράσει και έτσι η μπάλα κατέληξε στα δίχτυα του, στο ωραιότερο γκολ της αναμέτρησης με την οποία διαμορφώθηκε το τελικό 4-0.\nΔιαιτησία: Δραγάτης (Ζησιμόπουλος, Καλλής)\nΟΦΗ (Νίκος Παπαδόπουλος): Στρέζος, Μπολάκης, Αργυρόπουλος, Κομεσίδης, Ποτουρίδης, Μαχαίρας, Παπαστεριανός (78' Κοντογιάννης), Ντίνας (46' Κοέλιο), Μάνος, Βουό, Κουτσιανικούλης (70' Νοικοκυράκης).\nΑπόλλων Λάρισας (Νίκος Θεοδοσιάδης): Λαμπίρης, Σκούπρα (84' Χαραλαμπόπουλος), Δημολιός, Ανδρέου, Παπαζαχαρίας, Μαυριάς (57' Καμπέρης), Ιβανίδης, Λύταινας, Γαρυφαλόπουλος (57' Κανούλας), Σουλίδης, Τσιλούλης.


Ο κόσμος το ΄χει τούμπανο ... κι εμείς κρυφό καμάρι!: Ο καιρός σήμερα 21.08.2010\nΗλιοφάνεια με λίγες νεφώσεις και τοπικές καταιγίδες στα ορεινά της Δυτικής Στερεάς και της Ηπείρου τις θερμές ώρες της ημέρας περιμένουμε το Σάββατο 21 Αυγούστου 2010.\nΗ θερμοκρασία θα κυμανθεί από 19 έως 31 βαθμούς στη Βόρεια Ελλάδα, από 22 έως 36 βαθμούς στη Δυτική Ελλάδα, από 22 έως 33 βαθμούς στην Κεντρική Ελλάδα, από 24 έως 33 βαθμούς στα υπόλοιπα ηπειρωτικά και από 25 έως 30 βαθμούς στα νησιά του Αιγαίου και την Κρήτη αλλά στο Ανατολικό Αιγαίο η μέγιστη θα φτάσει τους 34 βαθμούς.\nΟι άνεμοι στο Αιγαίο θα πνέουν από βόρειες διευθύνσεις ισχυροί έως σχεδόν θυελλώδεις και στις Κυκλάδες και το Ανατολικό Αιγαίο θυελλώδεις 8 μπ. Στο Ιόνιο οι άνεμοι θα πνέουν βορειοδυτικοί ασθενείς έως μέτριοι.\nΗλιοφάνεια και πτώση της θερμοκρασίας περιμένουμε το Σάββατο στην Αττική. Η θερμοκρασία θα κυμανθεί από 26 έως 33 βαθμούς. Οι άνεμοι θα πνέουν από βόρειες διευθύνσεις μέτριοι έως ισχυροί\nκαι στο Νότιο Ευβοϊκό σχεδόν θυελλώδεις έως θυελλώδεις.\nΗλιοφάνεια με λίγες νεφώσεις περιμένουμε το Σάββατο στη Θεσσαλονίκη. Η θερμοκρασία θα κυμανθεί από 22 έως 31 βαθμούς. Οι άνεμοι στον Θερμαϊκό θα πνέουν ασθενείς και το μεσημέρι νοτιοανατολικοί έως μέτριοι.\nΕτικέτες Ο καιρός σήμερα 21.08.2010


Αποκαλύψεις για τα «μυστικά συμβόλαια» της Pfizer με τις κυβερνήσεις για τα εμβόλια - ΗΛΕΚΤΡΑ Ραδιοτηλεοπτικός Σταθμός\nΠρόκειται για μία ομάδα υπεράσπισης των δικαιωμάτων των καταναλωτών που απέκτησε πρόσβαση σε μη αναθεωρημένες συμβάσεις της Pfizer που διέρρευσαν και ρίχνει φως στο πώς η εταιρεία χρησιμοποιεί αυτή τη δύναμη για να «μετατοπίσει τον κίνδυνο και να μεγιστοποιήσει τα κέρδη». Ο φαρμακευτικός γίγαντας, που εδρεύει στο Μανχάταν, διαφυλάσσει αυστηρά επίπεδα μυστικότητας σχετικά με τις διαπραγματεύσεις με τις κυβερνήσεις σε ότι αφορά τα συμβόλαια για τα εμβόλια κατά της νόσου Covid.\n«Τα συμβόλαια θέτουν σταθερά τα συμφέροντα της Pfizer πάνω από τα συμφέροντα της δημόσιας υγείας», επισημαίνει ο Ζαν Ριζβί, ο ερευνητής που συνέταξε την επίμαχη έκθεση. Σύμφωνα με την «Public Citizen», σε ότι αφορά τα συμβόλαια της Pfizer με τις κυβερνήσεις, οι όποιες διαφορές επιλύονται σε μυστικά διαιτητικά δικαστήρια, με την αμερικανική φαρμακευτική εταιρεία να μπορεί να αλλάξει τους όρους των βασικών αποφάσεων, συμπεριλαμβανομένων των ημερομηνιών παράδοσης, αλλά και να ζητήσει δημόσια περιουσιακά στοιχεία ως εγγύηση.\nΑπό την πλευρά της, η Σάρον Καστίγιο, εκπρόσωπος της Pfizer, δήλωσε ότι οι ρήτρες εμπιστευτικότητας ήταν «τυπικές στις εμπορικές συμβάσεις» και «προορίζονταν να βοηθήσουν στην οικοδόμηση εμπιστοσύνης μεταξύ των μερών, καθώς και την προστασία των εμπιστευτικών εμπορικών πληροφοριών που ανταλλάσσονται κατά τη διάρκεια των διαπραγματεύσεων και περιλαμβάνονται στις τελικές συμβάσεις.»\nΚαι οι δύο εταιρίες- Pfizer και Moderna– που ανέπτυξαν ένα εμβόλιο κατά του κορωνοιού χρησιμοποιώντας την πρωτοποριακή τεχνολογία mRNA, δέχονται πιέσεις από επικριτές ότι χτίζουν ολιγοπώλιο, όπως αναφέρει το επίμαχο δημοσίευμα. Παρά το γεγονός ότι η Pfizer δεν δέχθηκε κρατική χρηματοδότηση μέσω του προγράμματος ανάπτυξης εμβολίων «Operation Warp Speed», έλαβε τεράστιες προκαταβολές από τις Ηνωμένες Πολιτείες.\nΥπερασπίστηκε όμως τα πνευματικά της δικαιώματα σε ότι αφορά την πατέντα του εμβολίου,ενώ, εάν είχε παραιτηθεί από αυτά, θα μπορούσε να γίνει χρήση της τεχνολογίας της και από άλλες φαρμακευτικές εταιρείες της. Οι ειδικοί που αναθεώρησαν τους όρους των συμβολαίων με τις ξένες κυβερνήσεις θεώρησαν ότι ορισμένες απαιτήσεις ήταν ακραίες.\nΣε συμβόλαια που συνήφθησαν με τη Βραζιλία, τη Χιλή, την Κολομβία και τη Δομινικανή Δημοκρατία, η «Wαshington Post» αναφέρει ότι, τα κράτη αυτά άφησαν εκτεθειμένα την δημόσια περιουσία τους. «Είναι σχεδόν σαν η εταιρεία να ζητά από τις Ηνωμένες Πολιτείες να θέσουν ως εγγύηση το Grand Canyon», δήλωσε η Λόρενς Γκόστιν, καθηγήτρια Δημοσίου Δικαίου στο πανεπιστήμιο Τζορτζτάουν.\n«Οι φαρμακευτικές εταιρείες ανησυχούν», υποστηρίζει η Τζούλια Μπάρνς Γουάιζ , διευθύντρια της εταιρείας «Global Healthcare Innovation Alliance Accelerator». «Μία από αυτές είναι , ειδικά για ένα ακόμη μη εγκεκριμένο εμβόλιο, ότι θα μπορούσαν να θεωρηθούν υπεύθυνες για τυχόν προβλήματα υγείας που θα μπορούσε να προκαλέσει αυτό το εμβόλιο», εξηγεί.\nH Public Citizen υποστηρίζει ότι, το υπογεγραμμένο συμβόλαιο, το οποίο διέρρευσε στη συνέχεια, περιείχε πολλές από τις διατάξεις στις οποίες αρχικά η Βραζιλία είχε αντιταχθεί. Η Αργεντινή επίσης απέρριψε τις πρώτες διαπραγματεύσεις με την Pfizer, με τον πρώην υπουργό Υγείας της χώρας να δηλώνει δημοσίως ότι η εταιρεία «συμπεριφέρθηκε πολύ άσχημα» και υπέβαλε απαιτήσεις που δεν συνάδουν με την νομοθεσία της χώρας.\nΣτη συνέχεια, η χώρα συμφώνησε να προμηθευτεί 20 εκατομμύρια δόσεις εμβολίου κατά του κορωνοιού. Το συμβόλαιο που δεν έχει τροποποιηθεί, δεν έχει δημοσιοποιηθεί.\nPrevious: Συρία: Νεκροί και τραυματίες από έκρηξη σε λεωφορείο στη Δαμασκό\nNext: Ροζ βίντεο πίσω από την παραίτηση του «πρωθυπουργού» Σανέρ στα Κατεχόμενα [εικόνα]


Θερινές απολυτήριες εξετάσεις 2020 στο Ωδείο Δήμου Ηρακλείου | Cretalive\n9 ΙΟΥΛΙΟΥ 2020 / 12:55\nΣτις θερινές απολυτήριες εξετάσεις του Ωδείου Δήμου Ηρακλείου αποφοίτησαν 3 σπουδαστές των σχολών Ανωτέρων Θεωρητικών, Παραδοσιακής Μουσικής και Εγχόρδων.\nΑναλυτικότερα στις 28 Ιουνίου η Αικατερίνη Κτενιαδάκη σπουδάστρια Ανωτέρων Θεωρητικών τμήματος Αρμονίας της τάξης του Ερρίκου Κελαϊδή, κρίθηκε άξια και της απονεμήθηκε το Πτυχίο Αρμονίας με τον βαθμό Άριστα. Στην εξεταστική επιτροπή συμμετείχαν ως μέλη οι Καθηγητές: Στέλλα Κοκολάκη, Μιχαήλ Διαλυνάς, Άννα Καλογεράκη και Γιάννης Κιαγιαδάκης. Πρόεδρος ήταν ο διευθυντής του Ωδείου Δήμου Ηρακλείου Χάρης Βενέρης.\nΑπολυτήριες Εξετάσεις Ωδείο Ηρακλείου\n04 / Νέο τροχαίο στον ΒΟΑΚ με ανατροπή αυτοκινήτου\n06 / Πήδηξε στη θάλασσα όταν έμαθε για πρόστιμο και κλείσιμο της επιχείρησής του


ΤΟ ΚΑΛΥΤΕΡΟ ΚΡΑΣΙ ΤΟΥ 2013 | wine commanders\nΤΟ ΚΑΛΥΤΕΡΟ ΚΡΑΣΙ ΤΟΥ 2013\nΜικροί περιμέναμε πως και πως κάθε τέλος του χρόνου την αθλητική ανασκόπηση της ΕΡΤ με τις κλασικές περιγραφές Γιάννη Διακογιάννη και Βαγγέλη Φουντουκίδη για να δούμε τα καλύτερα γκολ της χρονιάς. Αυτό ήταν το highlight και ειδικά το νούμερο 1. Ποιος άλλωστε θυμάται το δεύτερο ή το τρίτο καλύτερο;\nΞεπερνώντας λοιπόν τα υπόλοιπα εξαιρετικά κρασιά που δοκιμάσαμε σε μία πραγματικά πολύ καλή χρονιά προχωράμε στο δικό μας νούμερο 1. Όμως έχουμε δύο νούμερο 1 ένα για το καλύτερο Ελληνικό και ένα για το καλύτερο κρασί από τον διεθνή αμπελώνα.\nΡάμνιστα Κυρ Γιάννη 2001 Jeroboam (94/100)\nΕδώ μετράει περισσότερο το συναίσθημα παρά οι αριθμοί. Είναι η μνήμη που μας άφησε η δοκιμή αυτού του συγκεκριμένου Ξινόμαυρου από τρίλιτρη φιάλη και τη χρονιά του 2001, που μας ώθησε να το κατατάξουμε στο Νο 1 των προτιμήσεων μας για φέτος ανάμεσα στα Ελληνικά κρασιά.\nΜια από αυτές τις σπάνιες περιπτώσεις που θα έλεγες πως ένα κρασί διαθέτει ψυχή. Μια ψυχή γεμάτη ένταση και ενέργεια, ένας παλλόμενος χαρακτήρας και μια έκρηξη αρωμάτων και γεύσεων. Το κρασί χαρακτηριζόταν από εκείνη τη "νοστιμιά" που χαρίζει στο Ξινόμαυρο η παλαίωση. Παρών ο τυπικός φυτικός χαρακτήρας της ποικιλίας, με εύγευστα αρώματα λιαστής ντομάτας και ελιάς, τραγανό κόκκινο φρούτο στο φόντο, καπνό και φύλλα. Εξημερωμένο στο στόμα, πουθενά η αγριάδα του Ξινόμαυρου και εκείνες οι επιθετικές τανίνες που συνήθως προκαλούν τις αντοχές του ουρανίσκου σου. Αντίθετα μαλακές, ώριμες, σε εξαιρετική ισορροπία με την φρεσκάδα της οξύτητας χάρισαν εξαιρετική δομή στο κρασί, κομψότητα και φινέτσα στο στόμα. Ένα σπάνιο δείγμα των ικανοτήτων του Ξινόμαυρου και μια σπουδαία στιγμή για το Ελληνικό κρασί.\nΜπορεί να μην φαντάζει ως η πιο εξωτική επιλογή κρασιού που θα περιμένατε (ωστόσο για έξω-γαλαξιακά κρασιά δείτε παρακάτω και ονειρευτείτε). Από την άλλη όμως θέλει πάρα πολύ κόπο για να μπορέσει να βρει κανείς σε ολόκληρο τον κόσμο ένα κρασί που θα το αγόραζε γύρω στα 10-12 ευρώ την εποχή που κυκλοφόρησε και μετά από 12 χρόνια θα είχε εξελιχθεί σε ένα πραγματικό ποίημα. Δεν είναι άκρως εξωτική από μόνη της αυτή η διαπίστωση;\nVieux Chateau Certan 1947 (100/100)\nΤέλειο σκορ σε κρασί δεν είναι κάτι συνηθισμένο και σε όλη τη χρονιά δεν ανεβήκαμε περισσότερο από 96 στις κριτικές που δημοσιεύσαμε. Εδώ όμως έχουμε ένα μεγαλειώδες συγκλονιστικό κρασί από έναν από τους κορυφαίους πύργους του Pomerol σε μία από τις τρεις μεγάλες μεταπολεμικές χρονιές στο Bordeaux.\nΗ ιστορία του VCC(για συντομία) χάνεται πίσω στο 18ο αιώνα με αναφορές ως Sertan το 1785. Καλύπτει έκταση μόλις 14 εκταρίων σε γειτονική θέση με το Petrus και σε έδαφος με μεγάλες πέτρες πάνω από στρώμα πηλού που είναι πλούσιο σε χαλκό. Στον αμπελώνα κυριαρχεί το Merlot με 60%, ακολουθεί το Cabernet Franc με 30% και το Cabernet Sauvignon με 10%. Όλα στα αμπέλια γίνονται εστιάζοντας στην λεπτομέρεια που κάνει την διαφορά με υψηλή πυκνότητα φύτευσης, πράσινο τρύγο και αυστηρό κλάδεμα.\nΤο 1947 ήταν μία πολύ ώριμη χρονιά διάσημη για το Cheval Blanc της. Όπως μας εκμηστηρεύθηκε ο Alexandre Thienpont βρίσκεται μεταξύ του συμπυκωμένου 45 και του στυλάτου 49 αν και στο τελευταίο η θερμοκρασία χτύπησε 43 βαθμούς στα μέσα Ιουλίου.\nΤο κρασί εμφανίστηκε στο ποτήρι με βαθύ κεραμιδί χρώμα και μία απίθανη μύτη που ξεχείλιζε ώριμα κεράσια, κέδρο, τρούφα μανιτάρι, καφέ και λίγο δέρμα. Εξαιρετικά πολύπλοκη και βαθιάς συμπύκνωσης σε σημείο που διστάζεις να δοκιμάσεις το κρασί για να την απολαύσεις περισσότερο. Το στόμα του γεμάτο με γλυκό φρούτο, φοβερή δύναμη και ακόμα παρουσες τανίνες. Τρομερός χαρακτήρας και μία μοναδική εμπειρία που θέτει ένα μεγάλο κρασί στη σωστή του βάση.\nΜακάρι η νέα χρονιά να σας φέρει υγεία και στα ποτήρια σας κρασιά όπως τα παραπάνω που θα θυμόσαστε για πολλά χρόνια\nΤα κομμάντα Γρηγόρης και Γιάννης\nLEGENDARY WINES-ΤΕΣΣΕΡΙΣ ΔΕΚΑΕΤΙΕΣ PORTO CARRAS BACKSTAGE


Να ερωτευτείς αυτόν…, must\n14 ΜΑΪΟΥ 2020 - 18:56\nΜερικές φορές πρέπει να έχουμε την «πόρτα» ανοιχτή. Όχι για να μπαινοβγαίνουν όποτε γουστάρουν κάποιοι, αλλά να τους αφήνουμε να φεύγουν, για να κάνουν χώρο να έρθουν στη ζωή μας άλλοι που ίσως αξίζουν να δοκιμάσουν μια θέση στη καρδιά μας. Πρέπει να δεχτούμε την όποια «αναχώρηση». Μερικοί, της λέω, φεύγουν από τη ζωή σου και τέλος. Δεν παίρνεις ποτέ τη συγνώμη που ήθελες, ούτε ακούς τα λόγια αγάπης που σου ψιθύριζαν παλιά. Πρέπει να το πάρεις απόφαση. Όχι πισωγυρίσματα, αλλά ευκαιρία για νέες αρχές.\nΑυτό της ευχόμουν για το καλοκαίρι της. Να έχει την μαγεία που πάντα ονειρευόταν, χωρίς βαρίδια και σιωπές. Να έχει τον ήχο της θάλασσας που λάτρευε.\nΟ επόμενος που θα ερωτευθείς, της λέω, να σου προσφέρει ηρεμία στον χαοτικό κόσμο σου. Να είναι εκείνος που θα σε επιλέξει για τον ίδιο λόγο, που να είναι ικανός να ξανακτίσει ένα ασφαλή χώρο στην ραγισμένη καρδιά σου για να «κουρνιάζει». Να είναι αυτός που θα θέλει να σε μάθει. Που θα ψάξει για να σε βρει. Που θα σου δίνει προσοχή ακόμα και όταν δε θα την ζητήσεις. Που θα σε εμπνέει να γίνεις καλύτερος άνθρωπος. Που θα ενθαρρύνει τα θέλω σου. Που θα σου κρατά το χέρι όταν φοβάσαι. Που θα θυμάται πως πίνεις τον καφέ σου.\nΝα ερωτευτείς κάποιον που θα επιμένει ότι θα τα… καταφέρετε μαζί. Που να σε κάνει να πιστεύεις στην καλοσύνη, αλλά και στον εαυτό του. Που θα σε κάνει να εμπιστευτείς και πάλι στην αγάπη. Ότι εκεί έξω υπάρχουν άνθρωποι που ερωτεύονται βαθιά και «πολεμάνε» για τα αισθήματά τους. Να ερωτευτείς αυτόν που θα σε μάθει να αγαπάς από την αρχή. Πρώτα τον εαυτό σου. Που θα σε καλομαθαίνει. Που θα σε προσέχει.\nΝα ερωτευτείς αυτόν που θα απαντά στις ερωτήσεις σου με υπομονή, που να είναι ευγενικός με τους γύρω του. Διάλεξε αυτόν, που γνωρίζει την διαφορά ανάμεσα στο να περνάς χρόνο και να περνάς ποιοτικό χρόνο με κάποιον. Που δεν «δουλεύει» πάνω σου ή θέλει να σε «αλλάξει», αυτόν που του αρέσεις όπως είσαι. Που δίνει προτεραιότητα σε σένα και σε περιμένει. Να ερωτευτείς αυτόν που σε κάνει να νιώθεις αγάπη ακόμη και χωρίς λόγια.\nΥ. Γ Φίλη να ερωτευτείς αυτόν που θα σου δείξει ότι η αγάπη δεν πρέπει να είναι η κύρια επιπλοκή στην ζωή σου, δεν πρέπει να είναι η κύρια πηγή αγωνίας σου.\nΈρωτας | σχέσεις | γυναίκα | αγάπη |


Valiente* - KABOOMzine | ημερολόγια πριν από τη μεγάλη έκρηξη Valiente* - KABOOMzine | ημερολόγια πριν από τη μεγάλη έκρηξη\n«Μπροστά ένας κήπος με πανέμορφα λουλούδια όλων των χρωμάτων, το φως του ήλιου να ακτινοβολεί παιχνιδιάρικα πάνω τους, κι εσύ πίσω από έναν γυάλινο τοίχο -τόσο αδιόρατο που είναι να αναρωτιέσαι ειλικρινά αν όντως υπάρχει στ’ αλήθεια ή είναι μέσα στο μυαλό- να μην μπορείς να κάνεις βήμα για να μπεις στον κήπο, να αγγίξεις και να μυρίσεις, να παρασυρθείς από τις μυρωδιά, να αφεθείς…»\nΜήπως δε μπαίνεις στον κήπο μην κι έρθουν οι μέλισσες και σε τσιμπήσουν; Σοβαρά τώρα, παραμένεις ακίνητος, δεν είναι υπερβολή να πω κι εγκλωβισμένος, αφήνοντας μια τόση δα υπόθεση να είναι τα δεσμά σου;\nΟρμώμενη από αυτή τη μεταφορά, έρχομαι στη ζωή και σε όλες εκείνες τις στιγμές που όλοι μας, χωρίς εξαίρεση, έχουμε νιώσει τον φόβο. Τον φόβο που είναι συναίσθημα-χαμαιλέων. Κυκλοφορεί ως θυμός, ως λύπη και πολλές φορές ως μια αίσθηση απάθειας. Ως μια αδυναμία να κάνεις το επόμενο βήμα. Να μπεις στον κήπο.\nΣυμφωνώ με τη φράση που λέει πως everything you want is on the other side of fear και πολύ περισσότερο με το ό,τι μας φοβίζει είναι αυτό που θα μας κάνει χαρούμενους, πλήρεις, γαλήνιους (συμπληρώνει ο καθένας αυτό που έχει ανάγκη), αν το αντιμετωπίσουμε. Και είναι αλήθεια επίσης πως δεν είναι κακό να φοβόμαστε! Αρκεί να επαγρυπνούμε. Να φοβόμαστε χωρίς να βυθιζόμαστε αλλά κυρίως χωρίς να μας ενοχλεί που φοβόμαστε. Μεγάλο επίτευγμα αυτό το τελευταίο! Δε μ’ αρέσει πια καθόλου αυτό το «μη φοβάσαι!» Αν δεν υπήρχε ο φόβος, γιατί να μιλάμε για θάρρος…\nΛέω, λοιπόν, να τολμήσω το επόμενο βήμα κι ας είναι αμήχανο. Κάποιος μου είπε ότι κάθε στιγμή είσαι ερασιτέχνης κι όλα είναι μια πρόβα για το επόμενο. Στην οποία είναι συναρπαστικό να αυτοσχεδιάσεις κιόλας. Στο μυαλό μου το θάρρος έχει την εικόνα μιας τεράστιας λεωφόρου μπροστά στην οποία με δέος εκκινώ σιγά και σταδιακά αρχίζω να τρέχω, να τρέχω γελώντας ή και κλαίγοντας, ακόμα κι αν κουράζομαι, ακόμα κι αν κατά στιγμές αμφιβάλλω, τρέχω και συνεχίζω, ζαλισμένος μα ευτυχής, με ε μ π ι σ τ ο σ ύ ν η, μην θέλοντας επιτέλους πια να ξέρω πού ακριβώς είμαι και γιατί και πώς κι όλα τα αλλά συναφή και γνώριμα.\nJust like I’m floating…\n* Valiente : (ισπανικά) θαρραλέος. Λέξη που απεικονίζεται σε ένα κομμάτι χαρτί σε μια σκηνή της ταινίας "Οι εραστές του Αρκτικού κύκλου" (πρωτότυπος τίτλος "Los amantes del Circulo Polar", σκηνοθεσία Julio Medem, έτος παραγωγής 1998, Ισπανία/Φινλανδία -αν δεν το έχετε δει, σπέυσατε!)\nΗ ταινία είναι κάτι πολύ παραπάνω από μια ιστορία αγάπης, όπου αγόρι συναντά κορίτσι κτλ... -αλλά ας μην παρασυρθώ σε αναλύσεις, γιατί η αγαπημένη αυτή ταινία το διεκδικεί ένα κείμενο μόνη της- συνοπτικά : πρόκειται για ένα ντόμινο συμπτώσεων! Τόσο σοφών που δύσκολα τις λες ολότελα τυχαίες -μάλλον προσιδιάζουν σ' αυτό που θα περιέγραφε κάποιος ως ασυνείδητα κατευθυνόμενη θέληση.\nΜέχρι πόσες "συμπτώσεις" όμως δικαιούμαστε; Και ποιά είναι τελικά η πραγματική απόσταση μεταξύ τύχης και επιλογής; Ο Otto, πρωταγωνιστής της ταινίας, αφηγούμενος τη ζωή του, λέει: Life has many circles but mine has only turned once and not completely...the most important thing is missing.\nΌταν, λοιπόν, είναι να βρεις το κομμάτι που λείπει, να πας, μη διστάζεις. Όσο μακριά κι αν είναι. Ξεκίνα το πιο συναρπαστικό ταξίδι!\nπερι ψυχης σινεμα


Ο Κέρτις Τζόουνς έγινε σε 15 λεπτά ο πιο ευτυχισμένος παίκτης της Λίβερπουλ | Contra.gr\nΠριν κλείσει τα 19 του ο Κέρτις Τζόουνς λογίζεται ως ο επόμενος μεγάλος χαφ των 'κόκκινων'. Το ντεμπούτο του στην Premier League ήταν μονάχα η αρχή. Αρκεί να συνεχίσει ν' ακούει.\nΟ Κέρτις Τζόουνς στην καλοκαιρινή προετοιμασία της Λίβερπουλ AP PHOTO/JULIO CORTEZ\nΤο Τόξτεθ είναι μία εργατική συνοικία του Λίβερπουλ, από τις πλέον παραμελημένες και υποβαθμισμένες, σχεδόν κακόφημη. Μια γειτονιά που το 1981 βρέθηκε στο επίκεντρο της συζήτησης εξαιτίας των σκληρών συγκρούσεων που είχαν ξεσπάσει μεταξύ κατοίκων που διαδήλωναν απέναντι στην ανέχεια, στην ανεργία, στις κοινωνικές/φυλετικές διακρίσεις, στη βία, και των αστυνομικών δυνάμεων. Οδομαχίες που διήρκησαν 9 ημέρες συνεχόμενες και είχαν ως συνέπεια το θανατηφόρο συμβάν με άνδρα που παρασύρθηκε από περιπολικό, τον τραυματισμό 468 αστυνομικών, τη σύλληψη τουλάχιστον 500 διαδηλωτών και την καταστροφή δεκάδων κτιρίων-καταστημάτων της περιοχής.\nΗ προπόνηση, η μάνα, το ταξί\nΟ Κέρτις Τζόουνς, γέννημα-θρέμμα του Τόξτεθ, ήρθε στη ζωή λίγους μήνες πριν συμπληρωθούν 20 χρόνια από τα ιουλιανά γεγονότα. Η χρονική απόσταση τεράστια, αλλά σαν τίποτα να μην είχε μεταβληθεί στο 'οικοσύστημα' στις αρχές του νέου αιώνα. "Μεγάλωσα με τον τρόπο που μεγαλώνουν τα παιδιά από το Λίβερπουλ (Scousers). Ήμουν ένα παιδί του δρόμου που δεν είχε τις καλύτερες συνθήκες διαβίωσης και έκανε το καλύτερο που μπορούσε".\nΕκείνο το παιδί που τ' απογεύματα πηδούσε τη μάντρα ενός δημοτικού σχολείου που βρισκόταν στο τέρμα του δρόμου του σπιτιού του για να κλωτσήσει την μπάλα και να σκοράρει στο αυτοσχέδιο τέρμα, ήταν το Σάββατο το κεντρικό πρόσωπο του 3-0 της Λίβερπουλ στο Μπόρνμουθ. Ένα 3-0 που παρεμπιπτόντως και συνδυαστικά με την ήττα (2-1) της Μάντσεστερ Σίτι στο τοπικό ντέρμπι με τη Γιουνάιτεντ έφερε την ομάδα του Γιούργκεν Κλοπ στο +14 από τη βασική ανταγωνίστριά της - όσο κι αν η Λέστερ του Ρότζερς αντέχει ως δεύτερος πόλος.\n40 ημέρες πριν ο Τζόουνς συμπληρώσει τα 19 του χρόνια έκανε το ντεμπούτο του σε αγώνα της Premier League. Στο 76ο λεπτό αντικαθιστούσε τον Άντι Ρόμπερτσον και προλάβαινε στο διάστημα που απέμενε ως τη λήξη να έχει 17 επαφές με την μπάλα και να δώσει 15/15 εύστοχες πάσες. Δεν αγχώθηκε, δεν κρύφτηκε, έκανε ό,τι του ζητήθηκε. Οι αριθμοί ήταν το ιλουστρασιόν περιτύλιγμα σ' ένα ούτως ή άλλως χριστουγεννιάτικο δώρο για τον ίδιο τον ήρωα της ιστορίας. "Μεγάλωσα με το όνειρο αυτής της ημέρας. Αδιανόητο συναίσθημα να κάνω το ντεμπούτο μου στο πρωτάθλημα για τη Λίβερπουλ. Άλλη μια σπουδαία νίκη και άλλοι τρεις βαθμοί για την ομάδα. Ευχαριστώ για όλα τα μηνύματα και την υποστήριξη", έγραψε κατενθουσιασμένος στους λογαριασμούς που διατηρεί στα μέσα κοινωνικής δικτύωσης.\nΟ Τζόουνς δεν έχει φορέσει άλλη φανέλα της κόκκινης από τα 6 του, όταν εντάχθηκε στα τμήματα υποδομής του κλαμπ. Δεν λησμονεί ποτέ "τη μητέρα μου να στέκεται στο τσουχτερό κρύο για να με πάρει από την προπόνηση και να πρέπει να πληρώσει ταξί για να επιστρέψουμε σπίτι". Είναι καταστάσεις που "μου έδειξαν το δρόμο να συνεχίσω. Μεγαλώνοντας στο Τόξτεθ μ' έκαναν τον ποδοσφαιριστή που είμαι σήμερα: γεμάτο αυτοπεποίθηση, γενναίο, να ξέρω που πρέπει να φτάσω. Νομίζω ότι πολλοί οπαδοί προέρχονται από αντίστοιχο περιβάλλον. Όταν βλέπω κόσμο από την περιοχή πάντα κάνουν θόρυβο για μένα".\nΟ Μάικλ Μπέιλ, νυν βοηθός του Στίβεν Τζέραρντ στους Ρέιντζερς της Γλασκόβης, είχε ιδία αντίληψη των όσων διένυσε ο μικρός για να φτάσει σε αυτό το σημείο, πόσο πολύ προσπάθησαν οι δικοί του γι' αυτό. Τον έζησε για χρόνια.\nΤο πρώτο συμβόλαιο και η ανανέωση\nΝωρίτερα ο μικρός είχε απορρίψει το ενδεχόμενο να φύγει για άλλη ομάδα, ιδίως τις δύο του Μάντσεστερ που τον είχε προσεγγίσει, ξέροντας τι ακριβώς θέλει από την ποδοσφαιρική καριέρα του. Όποια κι αν είναι αυτή για έναν έφηβο που έχει ταυτιστεί με μια ιδέα. Κόκκινης απόχρωσης. Κάνοντας εντύπωση από νωρίς, ανέβηκε σταθερά τα σκαλιά, φτάνοντας τον Ιανουάριο του 2018, στα 17 του, να παίξει με την ομάδα των U23. Λίγες ημέρες αργότερα υπέγραψε το πρώτο επαγγελματικό συμβόλαιό του, δίπλα στο είδωλό του Τζέραρντ, ένα συμβόλαιο που ανανεώθηκε, με σύμβαση μακράς διάρκειας, τον περασμένο Αύγουστο.\nΕίχε ήδη αγωνιστεί σε αγώνα κυπέλλου με την πρώτη ομάδα (7 Ιανουαρίου του 2019), είχε μοιραστεί τη χαρά των συμπαικτών του για την κατάκτηση του Champions League, προτού ακολουθήσει η συμμετοχή του στην καλοκαιρινή περιοδεία των κόκκινων και αργότερα η ανάδειξή του ως Player of the Match στο παιχνίδι με τη Μίλτον Κέινς Ντονς για το λιγκ καπ, στις 25/9 (2-0).\nΤο νικητήριο πέναλτι\nΟ Τζόουνς είναι ένας (δημιουργικός κατά βάση) χαφ ικανός να παίξει παντού. Γιατί μεγάλωσε ως εξτρέμ με επιθετικές τάσεις. Διακρίνεται για τον εξαιρετικό χειρισμό της μπάλας, διαβάζει το παιχνίδι και με τις αστραπιαίες κινήσεις του αποσυντονίζει τους αντιπάλους. Ο διευθυντής της ακαδημίας της Λίβερπουλ τον είχε παρομοιάσει μ' ένα υβρίδιο που έχει συλλέξει τα καλά στοιχεία του Σαντιό Μανέ και του Άνταμ Λαλάνα. Διότι εκτός από ταχύς και τεχνίτης είναι δυνατός και ακούραστος.\nΤαυτόχρονα δε ηγετικός στο χορτάρι, δεν διστάζει να βγει μπροστά, να ζητήσει ευθύνες. Ειδάλλως δεν θα 'χε λόγο ν' αναλάβει την τελευταία εκτέλεση πέναλτι της Λίβερπουλ στον νικηφόρο αγώνα του λιγκ καπ με την Άρσεναλ που κρίθηκε με 5-4 στη διαδικασία από την άσπρη βούλα, ύστερα από ένα 90λεπτο με 10 γκολ στο σύνολο! Σ' αυτήν την αναμέτρηση ο Κλοπ είχε πειραματιστεί με πολλά νέα παιδιά από τις ακαδημίες, αλλά το αποτέλεσμα και η πρόκριση "παρόλο που ήμασταν ανοικτοί σε κάποια διαστήματα" τον δικαίωσαν. Ο Τζόουνς είχε μια άρτια και άπιαστη γωνιακή εκτέλεση στην πιο καίρια στιγμή.\nΟ Γερμανός προπονητής είχε από καιρό ξεχωρίσει τον Τζόουνς ως ένα ελκυστικό πρότζεκτ που χρήζει έξτρα προσοχής για να εξελιχθεί και να μετατραπεί από ένα υπερταλαντούχο παιδί σ' έναν top class μέσο. Δουλεύει μαζί του από το 2017, λέγοντας σε ανύποπτο χρόνο πως είναι ένας "σωστός Scouser που αποδέχεται τους κανόνες", και περιγράφοντάς τον ως "ευέλικτο, με καλή ντρίμπλα και πολύ ταλέντο". Προειδοποιούσε βέβαια ότι "υπάρχει πολύς δρόμος, θα πρέπει να σιγουρευτούμε πλέον ότι θα βρίσκει τη σωστή στιγμή για να περάσει την μπάλα. Αυτή είναι μια πρόκληση για όλους μας, υπάρχουν πολλές μπροστά. Βλέπουμε τις δυνατότητές του και θέλουμε να τον βοηθήσουμε να γίνει ο καλύτερος που μπορεί. Το μέλλον του είναι λαμπρό". Τον θέλει απλό, μετρημένο, συγκεντρωμένο ανά πάσα στιγμή.\nΓια την ώρα ο Κέρτις Τζόουνς αιωρείται στον έβδομο ουρανό. Έχοντας πάντως υποσχεθεί πως "βρίσκομαι εδώ για ν' ακούω ότι έχει να μου πει ο προπονητής, προσπαθώντας να το βγάλω στην προπόνηση".\nΛΙΒΕΡΠΟΥΛ WONDERKID PREMIER LEAGUE ΑΓΓΛΙΑ


Πώς να ανιχνεύσει αυταπάτες | Ιατρική Φροντίδα\nΠώς να ανιχνεύσει αυταπάτεςΑυτή είναι μια βελτιωμένη αυτοματοποιημένη μετάφραση αυτού του άρθρου.Ψυχική Υγεία\nΟδηγίες Παράξενες ιδέες. Παραλήρημα χαρακτηρίζεται από τις ιδέες που θεωρούνται παράξενο, εσφαλμένη και ακόμη και σε ορισμένες περιπτώσεις, παράλογο. Αυτές οι ιδέες δεν είναι κοινά ή κατανοητή από την κοινωνική ομάδα στην οποία ανήκει.\nΑυτές οι ιδέες συχνά συνοδεύεται από σημαντική δυσφορία και να επηρεάσει αρνητικά την καθημερινή ζωή του ατόμου. Σε γενικές γραμμές, με την πάροδο του χρόνου, οι ενέργειές τους είναι συχνά περιορισμένες σε σχέση με αυτές τις ιδέες. Για παράδειγμα, εάν ένα άτομο σκέφτεται ότι ο σύντροφός τους είναι εξαπάτηση με όλους τους ανθρώπους, παρά το ότι δεν έχει καμία απόδειξη ότι αυτό είναι έτσι, αρχίσει τη λήψη μέτρων για το θέμα αυτό. Πεποίθηση. Το άτομο είναι απόλυτα πεπεισμένος ότι οι ιδέες τους είναι αληθινή και συνάδουν με την πραγματικότητα. Σε αυτές τις περιπτώσεις, αυτό συμβαίνει συχνά ότι η αυταπάτη δεν έχει καμία βάση, ούτε μοιάζει με την πραγματικότητα, όμως, το πρόσωπο που συνήθως δίνουν σε κάθε γεγονός, που επιβεβαιώνει την αξία ιδέα ή υποψία σας. Παράδειγμα, αν το πρόσωπο που πιστεύει ότι ο σύντροφός τους είναι άπιστος, επιβεβαιώνει την υποψία του αν βλέπει τη γυναίκα του να μιλάμε για έναν συνάδελφο. Κέντρο της ζωής του. Η αυταπάτη, εξελίσσεται σταδιακά σε κέντρο της ζωής του. Ρουτίνα του, τις δράσεις τους και τον τρόπο ερμηνείας των γεγονότων αρχίζουν να βασίζονται στην αυταπάτη τους. Έτσι, το άτομο μπορεί να αφήσει την εργασία, απόσυρση από κοινωνικές σχέσεις, μεταξύ άλλων. Για παράδειγμα, το πρόσωπο που έχει την πεποίθηση ότι η σύζυγός του είναι άπιστος, αφήνοντας τη δουλειά και μόνο πηγαίνει μετά από τη σύζυγό του για να επιβεβαιώσει τις υποψίες του. Τονίζονται. Όποια και αν είναι το θέμα του παραληρήματος, το άτομο που πάσχει είναι ο πρωταγωνιστής της ίδιας. Δηλαδή, ποτέ δεν είναι κάτι που συμβαίνει σε άλλο πρόσωπο, αλλά είναι πάντα που σχετίζονται με αυτό. Για παράδειγμα, μπορείτε να πειστεί ότι άλλαξε τη σύζυγό του και ότι το πρόσωπο που ζει τώρα με αυτόν είναι ένας απατεώνας που θέλει να βλάψει. Σκεφτείτε συνωμοτούν εναντίον του. Πριν και μετά. Η παρουσία ενός αυταπάτη είναι ένα διάλειμμα στην ιστορία και τη βιογραφία του ατόμου. Υπάρχει ένα πριν και μετά από αυτό το γεγονός. Ως εκ τούτου, είναι συχνά δύσκολο για την οικογένεια να καταλάβουμε τι συμβαίνει. Το πρόσωπο που ζει συνήθως σε τακτική βάση μέχρι που μια μέρα να ξυπνήσουν και να αισθάνονται περίεργα, το γεγονός αυτό ενισχύεται από την παρερμηνεία, την παροχή κινήτρων περίεργες συμπεριφορές. Οι άνθρωποι που πάσχουν από αυτές τις παραληρητικές ιδέες μπορεί να είναι γονείς, επαγγελματίες, εργαζόμενοι, κ.λπ. Συστηματοποίηση. Έχει να κάνει με την εσωτερική τάξη του παραληρήματος είναι συνεκτικές Η συστηματοποιημένη αυταπάτη αφορά το πρόσωπο που μπορεί να απαντήσει σε ερωτήματα όπως:.; Ποιος Τι Πότε Για παράδειγμα, το παρανοϊκό παραλήρημα συστηματοποιεί αριστείας, όχι οξεία ασθένεια ή παραληρητικές εμπειρίες. Δόμηση. Όπως μπορείτε να δικαιολογήσει τι συμβαίνει, το άγχος για την κατάσταση μειώνεται, αλλά σε αντάλλαγμα, η αυταπάτη είναι η εδραίωση της σκληρότερα. Το άτομο μπορεί να επικρίνει ό, τι συνέβη, λέγοντας ότι ήταν τρελός και ερώτηση τι συνέβη σε αυτήν την περίπτωση, η πρόγνωση είναι αρκετά θετικό, διότι σημαίνει ότι τείνει να γίνει χρόνια. Εάν, ωστόσο, προσπαθεί να εξηγήσει με οποιαδήποτε συνέπεια αυτό που συνέβη, είναι γιατί τείνει να συστηματοποιήσει και δομή, και ως εκ τούτου τείνει να γίνει χρόνια. Tag: αλλαγμένη ψυχικές διαταραχές, θέματα ψυχικές διαταραχές, κοινές ψυχικές διαταραχές, παραλήρημα, ποικίλες ψυχικές διαταραχές, που σχετίζονται με ψυχικές διαταραχές σε αυτό, συνέβη ψυχικές διαταραχές, συστηματοποιηθεί ψυχικές διαταραχές, ψευδαισθήσεις, Ψυχικές διαταραχές άρθρα, Ψυχικές διαταραχές αυταπάτες, Ψυχικές διαταραχές επιβεβαιώνει, Ψυχικές διαταραχές περιλαμβάνει, Ψυχικές διαταραχές πιστεύει, ψυχικές διαταραχές πρόγνωσηΔιαβάστε περισσότερα από Ψυχική Υγεία\nΠοια είναι τα συμπτώματα της γεροντικής άνοιας Οποιαδήποτε μορφή άνοιας είναι μια ασθένεια του εγκεφάλου που προκαλεί σημαντική πτώση σε όλους τους τομείς της διανοητικής ικανότητας. Μία από τις πιο κοινές είναι σχετίζονται με την ηλικία, λόγω ...\nΠώς να προσδιορίσει ένα εμπρηστής Πυρομανία είναι μια ασθένεια, η οποία συνίσταται στην απόκτηση ικανοποίηση από εμπρησμούς και να μελετήσει τις συνέπειές της. Είναι ένα διαταραχών ελέγχου των παρορμήσεων που εμφανίζεται πιο συχνά ...\nΔιαβάστε περισσότερα από Ψυχική ΥγείαΠώς ψύχωση εμφανίζεται στην παιδική ηλικίαΨυχική ΥγείαΠροσωπικότητα προσωπικότητα σώμα Α, Β και ΓΨυχική ΥγείαΠώς να ζήσει με ένα άτομο με αντικοινωνική διαταραχή της προσωπικότηταςΨυχική ΥγείαΠώς να ανιχνεύσει Σύνδρομο MunchausenΨυχική ΥγείαΠώς να πει εάν ένα άτομο έχει την ψυχαναγκαστική διαταραχήΨυχική ΥγείαΠώς να πει εάν το παιδί μου πάσχει από διπολική διαταραχήΨυχική ΥγείαΑντιμέτωποι κυκλοθυμική διαταραχή της προσωπικότηταςΨυχική ΥγείαΠως να αναγνωρίσετε το αντικοινωνική διαταραχή της προσωπικότηταςΨυχική ΥγείαΠώς να την καταπολέμηση της κατάθλιψης με το διαλογισμόΨυχική ΥγείαΠώς να τη θεραπεία της εγκεφαλικής συμφόρησηςΨυχική Υγεία


Η «σούπερ Σελήνη» έλαμψε σε όλο τον κόσμο (εικόνες) — Stilida.com\nΔημοσιεύτηκε 15 Νοέ 2016, 12:56 / ΚΟΣΜΟΣ\nΑπό την Ασία και τον Ειρηνικό έως την Αφρική και την Ευρώπη, χιλιάδες άνθρωποι σήκωσαν τη Δευτέρα το βλέμμα τους προς τον ουρανό, προκειμένου να απολαύσουν τη σούπερ Σελήνη.\nΚαθώς πραγματοποιεί ελλειπτική τροχιά γύρω από τον πλανήτη μας, το φεγγάρι της Δευτέρας φαινόταν κατά 30% πιο φωτεινό από όταν η Σελήνη βρίσκεται στην πιο μακρινή απόσταση από τον πλανήτη μας .\nΑν και ο συνδυασμός της πανσελήνου με το σεληνιακό περίγειο δεν είναι πολύ σπάνιος, η συγκεκριμένη πανσέληνος ήταν ακόμα πιο λαμπερή.\nΚι αυτό γιατί το περίγειο δεν παραμένει σταθερό, αφού η ελλειπτική τροχιά της Σελήνης μεταβάλλεται με τον χρόνο, καθώς ο δορυφόρος της Γης δέχεται βαρυτικές δυνάμεις και από άλλα ουράνια σώματα.\nΤον φετινό Νοέμβριο, λοιπόν, και για πρώτη φορά μετά από το 1948, η πανσέληνος βρέθηκε σε απόσταση μόλις 350.000 χιλιομέτρων από τη Γη, κάτι που έδωσε μεγαλύτερη λάμψη στο φεγγάρι.\nΌσο για την επόμενη φορά που το φεγγάρι θα βρεθεί πάλι τόσο κοντά και θα φαίνεται τόσο μεγάλο και φωτεινό, θα πρέπει κανείς να περιμένει μέχρι τον Νοέμβριο του 2034, σύμφωνα με τη NASA.\nΟι πιο ανυπόμονοι, πάντως, μπορούν να αναμένουν μια αρκετά θεαματική -όχι όμως όπως αυτή του Νοεμβρίου- πανσέληνο στις 14 Δεκεμβρίου.\nΟι εικόνες στην Λιμνοθάλασσα Μεσολογγίου με το λαμπρό φεγγάρι να κολυμπά στα νερά της είναι εντυπωσιακές .\nπηγή: ANT1 μέσω του imerisia.gr


Ατάκες-«φωτιά» από Μιλόγεβιτς στους παίκτες της ΑΕΚ μετά τον ΟΦΗ | Filathlos.gr | Το Εγκυρότερο Αθλητικό Blog!\nΑτάκες-«φωτιά» από Μιλόγεβιτς στους παίκτες της ΑΕΚ μετά τον ΟΦΗ\nΓια όσα έγιναν την Κυριακή στην αναμέτρηση της Κρήτης με τον ΟΦΗ μίλησε χθες ο Βλάνταν Μιλόγεβιτς στους παίκτες της ΑΕΚ και τους συμβούλεψε να μην επηρεάζονται από προκλήσεις.\nΑναλυτικά όσα τους είπε ο προπονητής της Ένωσης:\n«Ξέρω πως όλοι είστε στενοχωρημένοι για το αποτέλεσμα. Δείξαμε πολλά πράγματα στο γήπεδο και αξίζαμε τη νίκη. Υπάρχουν και αρνητικά που πρέπει να δούμε, όπως την αντίδρασή μας στις στημένες φάσεις. Όμως, δείξατε τι μπορείτε να κάνετε και πόσο καλοί παίκτες είστε. Μην τσιμπάτε σε τέτοιες προκλήσεις που θα σας κάνει ο αντίπαλος.\nΘα υπάρξουν κι άλλες τέτοιες καταστάσεις μέσα στο πρωτάθλημα. Θα πρέπει να τις περιμένουμε στα παιχνίδια. Ήταν λάθος η αντίδραση του Λιβάι, αλλά δεν μπορώ να τον αδικήσω με όσα έγιναν. Όσο δύσκολο κι αν είναι, χρειάζεται ηρεμία και να μην αντιδράμε. Πιθανότατα μπορεί να έχουμε και παρόμοιες διαιτησίες.


Οικολογικά καθαριστικά-απολυμαντικά-αποσμητικά υλικά.\nHome → Προϊόντα & Υπηρεσίες → 4. Καθαρισμός, Απολύμανση, Υγιεινή → Απολυμαντικά Υλικά\nΟικολογικά καθαριστικά-απολυμαντικά-αποσμητικά υλικά κατάλληλα για ξενοδοχεία, κτίρια, κατοικίες, βιομηχανίες τροφίμων, ποτών, τυροκομεία, σφαγεία, εκτροφεία, κάδους απορριμμάτων, εστιατόρια, ζαχαροπλαστεία και άλλες εφαρμογές.\nΔείτε στο Αριστερό Μενού τα υλικά αυτής της κατηγορίας. Προσεχώς θα προστεθούν αρκετά ακόμα υλικά, τα οποία είναι επίσης διαθέσιμα. Για περισσότερες πληροφορίες σχετικά με τα απολυμαντικά υλικά μας και για να μας εκθέσετε τις ανάγκες μας ώστε να σας προτείνουμε την κατάλληλη λύση, επικοινωνήστε μαζί μας.\nΑυτή η σελίδα ενημερώθηκε για τελευταία φορά στις 06/06/2021 και ώρα 12:21.


Λαμία – Παναιτωλικός: 0-0 - Hellenic Voice\nΑρχική Αθλητισμός Λαμία – Παναιτωλικός: 0-0\nΧωρίς τέρματα τελείωσε το παιχνίδι της Λαμίας και του Παναιτωλικού για την 5η αγωνιστική της Superleague. Οι γηπεδούχοι πήραν τον πρώτο τους βαθμό στο πρωτάθλημα, ενώ οι φιλοξενούμενοι έφτασαν τους τρεις, αν και οι δύο βρίσκονται στα χαμηλά πατώματα της βαθμολογίας του πρωταθλήματος της πρώτης κατηγορίας.\nH Λαμία στην πρώτη παρουσία του Μπάμπη Τεννέ στην επιστροφή του στον πάγκο της είχε τις ευκαιρίες, την κατοχή, όχι όμως και το γκολ για να πανηγυρίσει το πρώτο της τρίποντο. Θυμίζουμε ότι εξαιτίας των άσχημων αποτελεσμάτων στις πρώτες αγωνιστικές είχε απολυθεί ο Γιώργος Πετράκης που τελικά κατέληξε στην Ζενές Ες του Λουξεμβούργου. Ο Παναιτωλικός, αν και δυσκολεύτηκε κατάφερε να κρατήσει το μηδέν στην άμυνα του, φεύγοντας από την πόλη της Φθιώτιδας με ένα πολύτιμο βαθμό.\nΣτο δεύτερο ημίχρονο και οι δύο προπονητές πήραν περισσότερα ρίσκα για να βρουν το γκολ της νίκης, άλλαξαν και το σύστημά τους, όμως το 0-0 δεν άλλαξε μέχρι και το φινάλε. Αυτός ήταν ο πρώτος βαθμός για τη Λαμία στο φετινό πρωτάθλημα μετά από πέντε παιχνίδια, όπως αναφέραμε και παραπάνω, ενώ ο Παναιτωλικός έφτασε τους τρεις με ισάριθμες ισοπαλίες, με τις δύο ομάδες να αγνοούν τη νίκη στα πρώτα πέντε παιχνίδια του πρωταθλήματος. Να σημειώσουμε ότι στο 93′ ο Χατζηστραβός της Λαμίας αποβλήθηκε για φάουλ με τις τάπες πάνω σε παίκτη του Παναιτωλικού.\nΛΑΜΙΑ (Μπάμπης Τεννές): Επασί – Ασίγκμπα, Βύντρα, Αντέτζο – Σκόνδρας (84′ Χατζηστραβός), Μπεχαράνο, Βασιλακάκης (40’ Μπουλούλης), Μπαχανάκ – Ρόμανιτς, Ντέλετιτς (84′ Βασιλόγιαννης) – Καραμάνος (40’ Αραμπούλι) (75′ Μπιανκόνι).\nΠΑΝΑΙΤΩΛΙΚΟΣ (Μάκης Χάβος): Κνετ – Λιάβας, Καρασαλίδης, Κωνσταντόπουλος – Τζανακάκης (14’ λ. τρ. Ντουάρτε), Ντάλσιο, Ντίας, Περέιρα (59′ Βέργος) – Μάζουρεκ – Αριγίμπι (70′ Μεντόσα), Γιάκολις (70′ Τσιγγάρας).\nΠροηγούμενο άρθροΤραμπ κορωνοϊό: Nέα επίθεση στον Φάουτσι – «Ο κόσμος έχει κουραστεί από αυτούς τους ηλίθιους»\nΕπόμενο άρθροΚορωνοϊός Σέρρες: Μια ανάσα πριν το τοπικό lockdown


Μητσοτάκης στη ΔΕΘ: "Δεν έχουμε κρυφή ατζέντα - Ρεαλιστικοί οι εξοπλισμοί" - Όλα όσα είπε - OlaDeka\nΜητσοτάκης στη ΔΕΘ: “Δεν έχουμε κρυφή ατζέντα – Ρεαλιστικοί οι εξοπλισμοί” – Όλα όσα είπε\nΑρχική » Ελλάδα » Μητσοτάκης στη ΔΕΘ: “Δεν έχουμε κρυφή ατζέντα – Ρεαλιστικοί οι εξοπλισμοί” – Όλα όσα είπε\n13 Σεπτεμβρίου 2020 16 Σεπτεμβρίου 2020 Mr. Blog Ελλάδα\n“Έχουμε πυρομαχικά και αν χρειαστεί θα λάβουμε και νέα μέτρα στήριξης της οικονομίας”, ανακοίνωσε ο πρωθυπουργός στη ΔΕΘ. Όσα είπε για την πανδημία, την υγεία, την παιδεία και τα ελληνοτουρκικά.\nΗ συνέντευξη Τύπου του πρωθυπουργού Κυριάκου Μητσοτάκη στη Θεσσαλονίκη διήρκησε περίπου τρεις ώρες.\nΟ πρωθυπουργός αναφέρθηκε σε ζητήματα πολιτικής, άμυνας, οικονομίας, υγείας και παιδείας, απαντώντας εκτενώς στις ερωτήσεις των δημοσιογράφων.\nΜεταξύ άλλων εξέφρασε την αισιοδοξία πως θα έχουμε σύντομα εμβόλιο για την πανδημία, χαρακτήρισε θετικό βήμα την απόσυρση του Oruc Ries, χαρακτήρισε “δυνατό” το σύστημα Υγείας και ανέφερε πως στόχος είναι η αναστολή της εισφοράς αλληλεγγύης να γίνει μόνιμη. Για το προσφυγικό είπε πως πρόκειται για ζήτημα της ΕΕ συνολικά, ενώ ανέδειξε τη διεθνοποίηση της κρίσης στην ευρύτερη Μεσόγειο.\nΑπέρριψε ότι η κυβέρνησή του έχει “μυστική διπλωματία” στα εθνικά ζητήματα, ενώ χαρακτήρισε φιλόδοξο αλλά ρεαλιστικό και ολιστικό το πρόγραμμα της χώρας για τους εξοπλισμούς. Μάλιστα, προανήγγειλε υποχρεωτική στράτευση στα 18.\nΟ πρωθυπουργός Κυριάκος Μητσοτάκης απαντώντας σε ερώτηση δημοσιογράφου για την οικονομία και για το αν με το πακέτο δράσεων που ανακοίνωσε μπορεί να αντιμετωπιστεί η κρίση, για την οποία του ρίχνει ευθύνες η αντιπολίτευση, τόνισε:\nΓια την κατάργηση της εισφοράς αλληλεγγύης\nΓια ελληνοτουρκικά και Oruc Reis\nΣε ερώτηση για τα ελληνοτουρκικά, τις κυρώσεις και το γιατί θεωρεί ότι έγινε η αποχώρηση του Oruc Reis, ο κ. Μητσοτάκης απάντησε ότι «λίστα κυρώσεων υπάρχει και θα υπάρχει πάντα ως μία επιλογή της Ευρωπαϊκής Ένωσης». Υπογράμμισε δε ότι ακριβώς αυτό δείχνει ότι δεν πρόκειται απλώς για μια κίνηση αλληλεγγύης προς την Ελλάδα και την Κύπρο, αλλά, όπως επιβεβαιώθηκε στην Κορσική, «η Ανατολική Μεσόγειος αποτελεί μία θάλασσα ζωτικών συμφερόντων για την Ευρώπη συνολικά».\n«Είναι απολύτως απαραίτητο να ενισχύσουμε τον στόλο μας. Θα έρθουν 4 νέες φρεγάτες και θα αναβαθμίσουμε άλλες 4. Δεν είμαι σε θέση να το κοστολογήσω γιατί θα υπάρχουν ανταγωνιστικές προσφορές. Το υπουργείο θα κρίνει την πιο συμφέρουσα. Έχουν γίνει πολύ αναλυτικές συζητήσεις με το υπουργείο οικονομικών. Σε ορίζοντα δεκαετίας έχουμε τη δυνατότητα να υποστηρίξουμε οικονομικά το πρόγραμμα αυτό».\nΓια άνοιγμα σχολείων, τάξεις και τεστ\n“Είναι σημαντικό να ανοίξουν τα σχολεία στην ώρα τους. Αναγνωρίζουμε ότι η τηλεκπαίδευση μπορεί να είναι επικουρικά χρήσιμη αλλά δεν μπορεί να υποκαταστήσει το σχολείο. Τα σχολεία θα ανοίξουν αύριο και όλα θα είναι έτοιμα. Η Ελλάδα είναι η μόνη ευρωπαϊκή χώρα που προσφέρει δωρεάν μάσκες σε όλους τους μαθητές και τους καθηγητές”, τόνισε ο πρωθυπουργός για το άνοιγμα των σχολείων.\n“Η κίνηση με τα παγουρίνο είναι διπλή κοινωνική ευθύνη, αφήνουμε πίσω τα πλαστικά μιας χρήσης και πηγαίνουμε σε ανακυκλώσιμα υλικά, αλλά προσέχουμε και πώς πίνουμε νερό”, πρόσθεσε.\n“Ήταν πρακτικά αδύνατο να δημιουργήσουμε εντός λίγων μηνών τόσες πρόσθετες σχολικές τάξεις. Τελικά δεν θα ήταν σωστό να επεκτείνουμε τη σχολική μέρα γιατί αυτό θα δημιουργούσε μεγάλα προβλήματα στα πιο αδύναμα κοινωνικά στρώματα. Έτσι επιλέξαμε τη χρήση της μάσκας. Υπάρχουν πολύ αυστηρά πρωτόκολλα για το πώς κλείνουν τα σχολεία όπου υπάρχουν κρούσματα. Είμαστε έτοιμοι να αντιμετωπίσουμε κάθε εκκρεμότητα. Στις περιοχές που υπάρχει έντονο πρόβλημα, τα σχολεία δεν θα ανοίξουν ακόμα. Είμαστε πολύ προσεκτικοί. Η Ελλάδα είναι πάνω από τον μέσο όρο στα ημερήσια τεστ. Ήρθαν ήδη τα πρώτα rapid test για τη Λέσβο και θα πάρουμε 1 εκ. τέτοια τεστ. Τα έχουμε πάει καλύτερα στο δεύτερο κύμα της πανδημίας από ότι τα είχαμε πάει στην πρώτη φάση”, σημείωσε ο κ. Μητσοτάκης.\nΓια αμυντική συμφωνία με Γαλλία\nΕίμαστε σε προχωρημένο στάδιο για την υπογραφή συμφωνίας με τη Γαλλία. Ρήτρα αμοιβαίας συνδρομής υπάρχει και στην ΕΕ. Ελπίζω να μην χρειαστεί ποτέ να ενεργοποιηθεί.\nΓια τη Μόρια και τη νέα δομή\n“Η κυβέρνηση εφαρμόζει μια διαφορετική πολιτική στο μεταναστευτικό με ενεργή φύλαξη συνόρων, με επιτάχυνση ασύλου και με πολιτική ευρωπαϊκή. Μέσα σε λίγους μήνες μειώθηκε ο πληθυσμός προσφύγων και μεταναστών στο νησί της Λέσβου. Για ο,τι έγινε υπάρχουν ξεκάθαρες ευθύνες. Κάηκε από κάποιους “υπερδραστήριους” πρόσφυγες και μετανάστες για να πιέσουν την κυβέρνηση. Πρέπει όμως να το δούμε ως ευκαιρία για να επαναευαισθητοποιηθεί η Ευρώπη για να στηριχθεί η Ελλάδα και να ολοκληρώσουμε την κοινή πολιτική για τη μετανάστευση και το άσυλο. Η δεύτερη ευκαιρία είναι να δημιουργήσουμε μια μόνιμη δομή, χωρίς τα αρνητικά της Μόριας που είναι ταυτισμένη με την κακή πλευρά του μεταναστευτικού”.\n“Όποιος μπαίνει σε αυτή τη νέα δομή θα εξετάζεται για covid και θα είναι μια δομή προσωρινή αλλά καλύτερη από την προηγούμενη. Στη Λέσβο θα υπάρξει ένα κέντρο υποδοχής και ταυτοποίησης μόνιμο. Θέλω να στείλω αυτό το μήνυμα σε όλες τις πλευρές και στους ακραίους που δεν απηχούν την πλειοψηφία των ανθρώπων που είναι εκεί. Το νησί έχει δίκιο να παραπονιέται. Θα κάνουμε το πρόβλημα ευκαιρία. Ζήτησα από την Ευρώπη η διαχείριση να είναι με μεγαλύτερη εμπλοκή της ΕΕ, να έχει τη σημαία της Ελλάδας και της Ευρώπης. Παράλληλα έχουμε μεριμνήσει για όλα τα ασυνόδευτα ανήλικα”.\nΟ Κυριάκος Μητσοτάκης στη ΔΕΘ, μιλώντας για τη Μόρια και τη νέα δομή ΕΡΤ\nΓια την ΕΕ και το προσφυγικό\n“Ζήτησα από την ΕΕ στη διαχείριση του νέου ΚΥΤ να έχει μεγαλύτερη ανάμειξη και εμπλοκή η Ευρώπη”, σημείωσε ο κ. Μητσοτάκης. Πρόσθεσε πως η κυβέρνηση με ανθρωπιά έχει διαχειριστεί το πρόβλημα των ασυνόδευτων ανηλίκων.\n“Χθες μίλησα με κ. Μέρκελ για το πώς η Γερμανία μπορεί να υποδεχθεί κάποιες οικογένειες που έχουν ήδη πάρει άσυλο, ενημέρωσε ο πρωθυπουργός, επαναλαμβάνοντας πως η ΕΕ δεν μπορεί να αποτύχει δεύτερη φορά στη διαχείριση των προσφύγων”.\nΓια Τουρκία και διπλωματία\n“Είχα ενημερώσει τους πολιτικούς αρχηγούς και τον κ. Τσίπρα μετά την ολοκλήρωση των συζητήσεων στο Βερολίνο. Δεν θυμάμαι όταν ήταν πρωθυπουργός να ενημερώνει κανέναν όταν ήταν πρωθυπουργός για το τι συζήτησε με τον κ. Ερντογάν όταν ήταν μόνοι. Μακριά από εμάς κάθε ρητορική περί μυστικής διπλωματίας και κατηγορίες ότι δεν ενημερώνω τους πολιτικούς αρχηγούς. Υπάρχουν και πράγματα σε αυτές τις συζητήσεις που δεν πρέπει να βγαίνουν προς τα έξω, περιμένω να δείξουν και εκείνοι ευθύνη απέναντι στα εθνικά. Η αξιωματική αντιπολίτευση να φέρεται πιο υπεύθυνα”.\n“Επαναλαμβάνω ότι η μόνη διαφορά μας με την Τουρκία είναι η οριοθέτηση των θαλασσίων ζωνών. Και το διεθνές δίκαιο λέει ότι σε μη οριοθετημένες ζώνες απαγορεύονται μονομερείς ενέργειες από όλους”, τόνισε.\n“Αυτό που μπορώ να σας πω είναι ότι είμαστε έτοιμοι αν υπάρξει η αποκλιμάκωση, έχει συνέχεια, να συνεχίσουμε τις διερευνητικές επαφές από εκεί που σταμάτησαν το 2016 με μόνο αντικείμενο την οριοθέτηση των θαλασσίων ζωνών. Βεβαίως και μπορώ να συναντηθώ με τον Τούρκο Πρόεδρο και δεν είμαι αρνητικός σε ένα τέτοιο ενδεχόμενο. Αν υπάρχει καλή διάθεση και εμπιστοσύνη είναι καλύτερα να μιλάει κανείς και να συναντιέται από το να μην μιλάει και να μην συναντιέται”, είπε ο πρωθυπουργός σε ερώτηση για το εάν είναι έτοιμος να συναντηθεί με τον πρόεδρο Ερντογάν.\n“Όταν μίλησα για προβλεψιμότητα μίλησα για την ανάγκη η χώρα να έχει ξεκάθαρο και σταθερό προσανατολισμό και να μπορεί να κερδίζει συμμάχους και όχι να τους χάνει”, τόνισε ο πρωθυπουργός Κυριάκος Μητσοτάκης, κατά τη διάρκεια συνέντευξης Τύπου στη Θεσσαλονίκη.\nΑντιστρέφοντας το ερώτημα, είπε ο κ. Μητσοτάκης, “θα ρωτούσα αν η διπλωματική θέση της χώρας σήμερα είναι πιο ισχυρή από ότι ήταν πριν από 6, 9, 12 μήνες. Πιστεύω ότι είναι. Γιατί έχει υπάρξει πολύ μεγαλύτερη ευαισθητοποίηση της παγκόσμιας κοινής γνώμης για το τι γίνεται στην περιοχή μας. Υπάρχει σήμερα μια ξεκάθαρη άποψη για το ποιος προκαλεί τις εντάσεις και ποιος έχει το διεθνές δίκαιο με το μέρος του. Η ΕΕ τοποθετήθηκε καθαρά για το τουρκολιβυκό μνημόνιο και για ζήτημα της έρευνας εντός ελληνικής ΑΟΖ έχουν υπάρξει ξεκάθαρες τοποθετήσεις και από τις ΗΠΑ ότι είναι ελληνική ΑΟΖ”.\nΓια τον κορονοϊό και το εμβόλιο\n“Είμαι αισιόδοξος ότι θα έχουμε ασφαλή και αποτελεσματικά εμβόλια, όχι μόνο ένα. Θεωρώ θετικό πως και για το εμβόλιο της Οξφόρδης έχουμε επαναφορά στη διαδικασία. Πιστεύω πως θα έχουμε εμβόλια και αρκετές ποσότητες. Η Ελλάδα είναι σε όλα τα συμβόλαια προαγοράς και θα πάρουμε όσα μας αναλογούν. Η διάθεση θα γίνει δωρεάν και υπάρχει προτεραιοποίηση όσων εμβολιαστούν. Το πρόβλημα θα είναι να πείσουμε τους Έλληνες ότι θα πρέπει να εμβολιαστούν. Είναι πολλοί επιφυλακτικοί σε σχέση με τους αρνητές της μάσκας που είναι λίγοι. Όλες οι μεγάλες φαρμακευτικές υπέγραψαν συμβόλαιο τιμής ότι αποκλείεται να διαθέσουν εμβόλιο αν δεν είναι απολύτως σίγουροι ότι είναι ασφαλές. Είμαι πεπεισμένος απολύτως πως το εμβόλιο θα είναι ασφαλές, όσο εκείνο της γρίπης”.\n“Θα εμβολιαστώ πρώτος για να δώσω το παράδειγμα”, δήλωσε ο Κυριάκος Μητσοτάκης. Εξέφρασε δε την αισιοδοξία του για εμβόλιο μέσα στους επόμενους έξι μήνες, ωστόσο όπως είπε, “θα είμαστε έτοιμοι και για το κακό σενάριο”.\nΓια τουρισμό, lockdown και ΕΣΥ\nΓια το πρόγραμμα “Γέφυρα”\n“Πάντα έλεγα ότι πρέπει να περάσουμε από τη στήριξη της ανεργίας στην επιδότηση της εργασίας. Για πρώτη φορά είμαστε σε θέση να το κάνουμε σε πολύ μεγαλύτερη έκταση. Θα υπάρξουν αναλυτικές ανακοινώσεις μέσα στην εβδομάδα από το αρμόδιο υπουργείο. Το πρόγραμμα καλύπτει πλήρως τις εργοδοτικές εισφορές, ανεξαρτήτως μισθού, των εργαζομένων για ένα εξάμηνο με εγγύηση για τη διατήρηση των θέσεων εργασίας. Πρέπει να κάνουμε την απασχόληση λιγότερο επιβαρυντική για τον εργαζόμενο και ιδίως τον εργοδότη”, τόνισε ο πρωθυπουργός κατά τη διάρκεια της συνέντευξης Τύπου στη Θεσσαλονίκη.\n“Φαντάζομαι λίγοι θα είχαν αντίρρηση στο να μπορούν οι εργαζόμενοι να έχουν περισσότερη ευελιξία, εφόσον το επιθυμούν οι ίδιο, χωρίς αυτό να σημαίνει κατάργηση το οκταώρου. Λίγοι μπορεί να έχουν αντίρρηση για το γεγονός ότι ένα εργατικός νόμος του 1982 χρειάζεται επιτέλους κάποιο ουσιαστικό εξορθολογισμό. Θα φροντίσω να δώσω άπλετο χρόνο και διαβούλευσης και κοινοβουλευτικής συζήτησης. Πάντως, μέσα στον μήνα θα υπάρξει νομοσχέδιο για τα εργασιακά σε δημόσια διαβούλευση”, σημείωσε.\nΓια τη στρατιωτική θητεία\nΘα δημιουργηθούν περισσότερες θέσεις εργασίας από αυτές που θα χαθούν. Υπάρχει μεγάλο επενδυτικό ενδιαφέρον για την περιοχή. Σε επίπεδο ευρωπαϊκής αξιοπιστίας και συμμετοχής της χώρας στο εγχείρημα της κλιματικής αλλαγής, η απολιγνιτποποίηση μας δίνει πολλούς πόντους” σημείωσε ο κ. Μητσοτάκης.\n“Σε επίπεδο ευρωπαϊκής αξιοπιστίας και συμμετοχής της χώρας στο εγχείρημα της κλιματικής αλλαγής η απολιγνιτποποίηση μας δίνει πολλούς πόντους. Μόνο η αποκατάσταση των εδαφών που πρέπει να κάνει η ΔΕΗ, έχει πολύ μεγάλη συμμετοχή σε επίπεδο θέσεων”, συμπλήρωσε ο πρωθυπουργός.\nΓια τις πρόσφατες καταστροφές στην Εύβοια, μίλησε ο πρωθυπουργός, λέγοντας πως γενικότερα υπάρχει το ζήτημα της πρόληψης, αλλά και της αντιμετώπισης ενός έκτακτου φαινομένου. «Είχαμε μείνει πίσω στον συνολικό αντιπλημμυρικό σχεδιασμό στη χώρα», σχολίασε ο κ. Μητσοτάκης για να προσθέσει ότι το 112 λειτουργεί, δεν λειτουργούσε όταν παραλάβαμε την κυβέρνηση. Στην Εύβοια κρίθηκε από την Πολιτική Προστασία ότι δεν έπρεπε να χρησιμοποιηθεί. Αντίθετα έγινε χρήση του στις πυρκαγιές στην Ανατολική Αττική.\nΓια τα έργα της Θεσσαλονίκης\nΓια την αποστρατικοποίηση των νησιών\n“Δεν τίθεται ζήτημα αποστρατικοποίησης των νησιών, ουδέποτε αυτό αποτέλεσε αντικείμενο διερευνητικών επαφών και δεν θα αποτελέσει και τώρα αν καταφέρουμε να ξεκινήσουμε”, τόνισε ο πρωθυπουργός Κυριάκος Μητσοτάκης σχετικά με το συγκεκριμένο ζήτημα.\nΣε ερώτηση για τα προβλήματα της Ηπείρου και τα έργα υποδομής στην περιοχή, ο πρωθυπουργός τόνισε:\n«Η Ήπειρος θα είναι η μεγάλη ωφελημένη μιας αναπτυξιακής προσέγγισης και στρατηγικής που αναδεικνύει τα συγκριτικά πλεονεκτήματα της Ελλάδας στον πρωτογενή τομέα, στην προστασία του περιβάλλοντος, στην ανάπτυξη του ποιοτικού τουρισμού 12 μήνες τον χρόνο, τη δυνατότητα των Ιωαννίνων και των άλλων μεγάλων πόλεων να είναι κέντρα έρευνας και απασχόλησης στην περιοχή».\n“Το ζήτημα έχει κλείσει από τη στιγμή που η Ελλάδα κύρωσε τη συμφωνία. Έχουμε εκφράσει τις επιφυλάξεις μας, αλλά η Ελλάδα είναι κράτος δικαίου και σέβεται τις συμφωνίες. Βεβαίως θα συζητήσω με τον κ. Ζάεφ. Όπως και με τον κ. Ράμα, για την επικύρωση συμφωνίας για ΑΟΖ με την Αλβανία. Η Ελλάδα πρέπει να έχει ενεργό ρόλο στα Βαλκάνια & αυτό τον ρόλο θα τον παίξουμε προς όφελος των επιχειρήσεων που δραστηριοποιούνται εκεί”, δήλωσε ο πρωθυπουργός.\nΓια τον αυτοκινητόδρομο Ε65\n“Οι αγρότες θα ωφεληθούν από τις κυβερνητικές εξαγγελίες. Αν χρειαστεί να αυξήσουμε τον προϋπολογισμό και υπάρχουν ανάγκες θα το κάνουμε, σε συνεννόηση με τον κ. Βορίδη και τους δύο υφυπουργούς. Το υπουργείο έχει κάνει πολύ ενδιαφέρουσες προτάσεις για το Ταμείο Ανάκαμψης”, τόνισε ο πρωθυπουργός Κυριάκος Μητσοτάκης.\nΓια τον Αχελώο ανέφερε ότι “πρέπει να ξαναδούμε το project Αχελώος με μια φρέσκια ματιά”.\nΔΕΘ ΘΕΣΣΑΛΟΝΙΚΗ ΜΗΤΣΟΤΑΚΗΣ ΣΥΝΕΝΤΕΥΞΗ ΤΥΠΟΥ


Michelle Obama: Θα κυκλοφορήσει το πρώτο επεισόδιο podcast στο Spotify στις 29 Ιουλίου - TheNewspaper.gr\n-178 min. ago-Συνελήφθη 17χρονη με την κατηγορία ότι μαχαίρωσε δύο ανήλικες στον Κολωνό\n-161 min. ago-1.197 νέα περιστατικά κορωνοϊού και 28 θάνατοι\n-146 min. ago-Μεγάλη συγκέντρωση διαμαρτυρίας των Κυνηγών στη Λάρισα ενάντια στο νομοσχέδιο για τις στειρώσεις (βίντεο – φωτό)\n-140 min. ago-Πετράλωνα: Αστυνομική «πολιορκία» στο σπίτι φερόμενου ως βιαστή\n-134 min. ago-Πτυχιακές και Διπλωματικές Εξετάσεις στην Σχολή Βυζ. Μουσικής της Ιεράς Μητροπόλεως Δημητριάδος\n-128 min. ago-Στη Σκιάθο ο Νάσος Γαλακτερός\n-122 min. ago-Με τη Λίνα Μενδώνη στη Σκιάθο Ζέττα και Αγοραστός\n-120 min. ago-Άγρια συμπλοκή και μαχαίρωμα μεταξύ ανήλικων κοριτσιών\n-118 min. ago-Στο La Isla της Σκιάθου και η Υφυπουργός Παιδείας\n-102 min. ago-Πέθανε γνωστός ξενοδόχος του Βόλου\nΣυναυλία της Χριστίνας Μαραγκόζη στον Βόλο\nSurvivor-Trailer: Κάνουν πάρτι οι Amigos μετά την αποχώρηση του Τριαντάφυλλου\nSimon Porte Jacquemus: Στην Ελλάδα για διακοπές βρίσκεται ο διάσημος Γάλλος σχεδιαστής μόδας


Uncategorized | Thesa1nt's Weblog\nΙαπωνία θα γίνουμε.\nΑπό βασίλισσα, τοπικό ΚΤΕΛ.\nΠροτιμότερο να μασάς, παρά να μιλάς.\nΣε δήλωσή του από την Άγκυρα, ο κ. Παπουτσής ανέφερε ότι διεξάγεται έρευνα για να διαπιστωθεί αν πρόκειται για τρομοκρατική επίθεση ή οργανωμένο έγκλημα. Και τα νέα στοιχεία… «Ανώτατοι αξιωματικοί της ΕΛ.ΑΣ. θεωρούν πιθανό αυτοί που πυροβόλησαν τους αστυνομικούς να είναι αλλοδαποί και εστιάζουν το ενδιαφέρον τους στα μέλη μίας συμμορίας από χώρες της πρώην […]\nΤι δεν του είπε ο παππούς του;\nΌπως παραδέχτηκε και ο ίδιος, όταν είπε στο παππού του ότι θα ασχοληθεί με την πολιτική εκείνος του είπε, ότι θα τον πουν είτε κλέφτη, είτε πουστη. Το πιο κοινό προσωνύμιο, δεν του το είπε, γιατί είχε φανεί από τότε!!! Αυτό που αποκαλούνται μεταξύ τους, φίλοι και εχθροί!!! «Οι υπεύθυνοι των ακριβότερων ξενοδοχείων ανά τον […]\nΤο μόνο μου δίλλημα,\nΑν θα το πάρω κόκκινο ή μαύρο… χαχαχα http://www.autoblog.gr/2011/01/21/offfical-official-ferrari-four-ff-concept-revealed-video/\nΤα πάντα αλλάζουν,,,\nΤα Χριστούγεννα έγιναν, απόκριες και η πρωτοχρονιά καθαρή Δευτέρα. Η μεγάλη εβδομάδα, ξεκινά στα μέσα Φλεβαρη και το Πάσχα, υπολογίζεται το 2013…\nΗ Δημοκρατία του κ. Πεταλωτή\nΑντί να τηρήσει η δημοκρατική κυβέρνηση, δέσμευση υπουργού, για την κατάργηση χημικών, άλλαξε υπουργείο στον υπουργό. Ή είμαι τελείως ηλίθιος ή πρέπει η κάθε δέσμευση υπουργού να εφαρμόζεται.\nΑυτοκτόνησε γνωστός αντιπρόσωπος αυτοκινήτων. Αιτίες μολότοφ-χρέη Η τεράστια πτώση των πωλήσεων αλλά και οι τεράστιες ζημιές στην επιχείρηση του από επιθέσεις αναρχικών όπλισαν το χέρι του αυτόχειρα, η εταιρεία του οποίου δραστηριοποιείται 40 χρόνια στην αγορά αυτοκινήτου ενώ διατηρούσε κάθετη μονάδα στην Λεωφόρο Αλεξάνδρας. Ο επιχειρηματίας λίγο πριν προβεί στη μοιραία κίνηση άφησε ένα σημείωμα […]\nΣΚΑΪ Player TV : ΣΚΑΪ – http://www.skai.gr. δειτε μετα το 21:00, ετοιμαζεται το κλιμα. 84 και σημερα!!!


Ισχυρή κακοκαιρία και κίτρινος κωδικός σε 19 περιοχές της χώρας - Ειδήσεις\nΑποκλείστηκε ο αυτοκινητόδρομος Στρούμα μετά από ισχυρή χιονόπτωση. Ανοιχτός είναι ο δρόμος προς τα σύνορα με τη Δημοκρατία της Βόρειας Μακεδονίας κοντά στο Γκιουέσεβο. 100 φορτηγά οχήματα απέκλεισαν προσωρινά τον αυτοκινητόδρομο Χέμους προς την κατεύθυνση της Σόφιας. Η λωρίδα κυκλοφορίας προς τη Βάρνα παραμένει ανοιχτή.\nΗ κυκλοφορία των οχημάτων είναι δύσκολη στην Σόφια. Οι δρόμοι προς τη Βίτοσα είναι κλειστοί για αυτοκίνητα χωρίς αλυσίδες και για τα μέσα ΜΜΜ λόγω της συγκέντρωση, χιονιού ύψους 30 έως 40 εκατοστών.\nΗ κυκλοφορία στο πέρασμα του Τρογιάν απαγορεύεται σε φορτηγά άνω των 12 τόνων. Τα περάσματα της Δημοκρατίας, Σίπκα και Πέτροχαν έχουν καθαριστεί.\nΣτο Σμόλιαν, στην περιοχή του Ντοσπάτ, το χιόνι έχει ξεπεράσει τα 7-8 εκ. Λιγότερο χιόνι στα περάσματα Ρόζεν, Παμπόροβο και Πρεβάλα. Όλοι οι δρόμοι καθαρίζονται.\nΒουλγαρική Ραδιοφωνία Ειδήσεις Ισχυρή κακοκαιρία κακοκαιρία χιονόπτωση


Κόκκινο Πρίσμα: Οι τελευταίες εξελίξεις και τα καθήκοντά μας\nΠολιτική Εισήγηση: Eρυθρό Πρίσμα στις 12:08 μ.μ.\nΑυτό μυρίζει επέμβαση ξένων κομμάτων στα εσωτερικά του ηρωικού Σπιτιού του Λαού. Νέα 6η ολομέλεια δεν θα περάσει! Η παρασυναγωγή σας θα μείνει στη συνείδηση του λαού μας κακόφημη και ντροπιασμένη.\nΕγώ λέω να αρχίσουμε να χρησιμοποιούμε τίποτα εισαγωγικά για τον αποστάτη. Τη σχετική πείρα την έχουμε.\nΠχ σπίτι του "λαού". Ή ακόμα και "σπαρίλας" απ' τη στιγμή που είναι τόσο πολυάσχολος και δεν προλαβαίνει να γράφει (εμάς όμως μια χαρά μας γράφει).\nΥγ: καταγγέλλω επίσης πως όταν ακουστεί το η δε γυνή... το πάτημα που θα φάει θα είναι από τα πάνω και δεξιά.\nΚι άλλοι αγάπησαν αλλά δεν κάναν έτσι.\n22 Ιουνίου 2010 - 10:21 π.μ.\nτο να σου την βγαίνει ο μπρέζνιεφ από τα κάτω κι από τα αριστερά δείχνει ότι το πηγάδι δεν έχει πάτο. Η δεξιά κατρακύλα του σπαρίλα φαινόταν από καιρό αλλά κανείς δεν περίμενε να φτάσει μέχρι εδώ...


Tο κακομαθημένο παιδί… Η αξία του «Όχι!» | Nipio.net\nTο κακομαθημένο παιδί… Η αξία του «Όχι!»\nΠοιος είναι ο καλύτερος τρόπος για να διαπαιδαγωγήσετε ένα κακομαθημένο παιδί;\nΥπάρχουν δεκάδες εξηγήσεις, ερμηνείες, δικαιολογίες του κάθε γονιού , που ισχυρίζεται πως… ενώ κάνει τα πάντα για να «βάλει μυαλό» το παιδί του, εκείνο… «δεν παίρνει από λόγια» ούτε με το καλό ούτε με τα παρακάλια ούτε με «ξύλο».\nΑσφαλώς και οι περισσότεροι λένε την αλήθεια, πως είναι δηλαδή αδύνατο να τα κρατήσουν σε μια τάξη και πειθαρχία, αλλά πολύ\nσυχνά παραβλέπουν να πουν (στον εαυτό τους), τη σοφή παροιμία «όποιος σπέρνει ανέμους, στο τέλος θα θερίσει θύελλες». Δεν έχω καμία αμφιβολία, πως σχεδόν όλοι οι γονείς προσφέρουν αγάπη και «του πουλιού το γάλα», όμως αυτά δεν επαρκούν για να μεγαλώσει αρμονικά το παιδί τους. Προφανώς, χρειάζονται να τεθούν όρια, κανόνες και το σπουδαιότερο ίσως και το δυσκολότερο, είναι αυτοί οι κανόνες που θα αποφασιστούν συλλογικά από το μπαμπά και τη μαμά και μόνο από αυτούς, τελικά να εφαρμοστούν με επιμονή και αντοχή.\n• Είναι σίγουρο πως τα παιδιά, δεν γεννιούνται κακομαθημένα. Μπορεί κάποια να έχουν γονίδια «τσαμπουκά», αλλά είναι υποχρέωση μας και συμφέρον μας, να εμποδίσουμε τα γονίδια αυτά να γίνουν χαρακτήρας!\n• Γίνονται κακομαθημένα ή αλλιώς «εκτροχιάζονται σαν τα τρένα», μόνο από δικές μας λαθεμένες «μανούβρες».\n• Βάλτε «γεωγραφικά όρια» στο σπίτι σας και με σοβαρότητα, χωρίς γελάκια, χαράξτε σύνορα στο σπίτι. Ασφαλώς μπορούν να τριγυρίζουν παντού, αλλά οπωσδήποτε πρέπει να ξεκαθαρίσετε, πως τα σύνορα σταματούν στα ντουλάπια της κουζίνας ή τα σύνορα της βόλτα του σταματούν στο τραπέζι με την τηλεόραση.\n• Μην φοβάστε την λέξη «όχι» και μην ντρέπεστε να την λέτε με εύκολη καρδιά. Είναι μια λέξη ισχυρή, ενοχλητική για εκείνα, σωτήρια για σας. Όμως για να έχει αξία το «όχι» και να γίνει αποδεκτό – πιστευτό από το παιδί, πρέπει να το πάρει γρήγορα απόφαση ότι το «όχι» σημαίνει «όχι». Τελεία και Παύλα! Μην «τσιμπάτε» όταν θα σας περάσει τεστ αξιοπιστίας (για να δει αν αυτά που λέτε τα εννοείται) και αρχίσει τις «μαϊμουδιές» του με πονηρά χαμογελάκια, τα «κούκου» και τα «σ’ αγαπώ μανούλα». Με όλα αυτά τη στιγμή που έχετε πει το «όχι» σας, σας καρατσεκάρει για να δει, να ελέγξει , αν τα λόγια σας είναι λόγια παχιά και κούφια ή αν ότι λέτε είναι τελικά… νόμος!\n• Βάλτε σε κεντρικό σημείο του σπιτιού… το μέρος τιμωρίας, για παράδειγμα…. το πάρκο που χρησιμοποιήσατε ίσως στη μικρή ηλικία. Αν λοιπόν, το έχετε ήδη προειδοποίηση μια-δύο φορές με λόγια, πως αυτό που κάνει είναι απαγορευμένο (π.χ. να ανοιγοκλείνει συρτάρια ή να πειράζει τα βάζα), τότε χωρίς υστερίες και άσκοπα λόγια κατευθείαν τιμωρία στο πάρκο του και εσείς… δρόμο σε ένα άλλο δωμάτιο. Είναι προφανές, πως από τη μια μεριά η εξαφάνιση σας και από την άλλη πλευρά ο εγκλεισμός του στο πάρκο, θα του προκαλέσει οργή. Προφανώς θα αρχίσει να κλαίει, χτυπάει το κεφάλι του ή ακόμη από τα νεύρα του να κάνει εμετό. Ε και; Αν δεν κάνετε πίσω, αν δεν σας πιάσουν τα αισθήματα λύπησης, να είστε απολύτως βέβαιοι, πως στο τέλος θα καταλάβει πως η παραβίαση tων κανόνων φέρνει τιμωρία!\n•Το ξύλο δεν είναι λύση! Βέβαια, εγώ δεν ανήκω στους σούπερ μοντέρνους γονιούς – γιατρούς, που απορρίπτουν και μια τέτοια πιθανότητα όταν η κατάσταση φτάσει στο απροχώρητο. Αλλά να είστε σίγουροι πως αν έχεις προειδοποιήσει με σαφήνεια το παιδί, και σε κάθε σοβαρή παράβαση των ορίων, μπαίνει χωρίς δεύτερη κουβέντα στο πάρκο – χώρο τιμωρίας, χωρίς να το αγγίξετε και να το πονέσετε, θα βάλει μυαλό.\n•Μην σας «μαγεύουν» τα λόγια του, ανακατεμένα με λυγμούς του τύπου «δεν θα το ξανακάνω μανούλα…. στο υπόσχομαι» κτλ. Όπως και στο ποδόσφαιρο, ανατροπή στη μεγάλη περιοχή, σημαίνει πέναλτι.\n•Μην σας περάσει από το μυαλό, να το «παίξετε», καλοί και συμπονετικοί, όταν κάποιο άλλο μέλος της οικογένειας, έχει επιβάλει ποινή στο παιδί. Αν για παράδειγμα, η μαμά για κάποιο παράπτωμα του παιδιού, έχει επιβάλει σαν τιμωρία την στέρηση γλυκού για 2-3 μέρες, μην διανοηθείτε να γυρίσετε από τη δουλειά (μπαμπάδες ή γιαγιάδες) κρατώντας σοκολάτα για το αγαπημένο σας παιδί.\n•Όταν κάποιος από τους γονείς, μαλώνει το παιδί είναι αδιανόητο ο άλλος να επεμβαίνει – δήθεν σαν σωτήρας- υπέρ του παιδιού. Μόνο μια εξαίρεση σε αυτό το κανόνα επιτρέπεται. Παρέμβαση επιβάλλεται μόνο αν και εφόσον, ο ένας γονιός χτυπάει ή βρίζει το παιδί. Αλλιώς, τσιμουδιά και αφήστε το γονιό να θέσει τους όρους του ή να επιβάλει και να εκτελέσει το «πέναλτι».\n•Πολύ συχνά, υπάρχουν περιπτώσεις, που ο ένας γονιός διαφωνεί ριζικά με την απόφαση του άλλου γονιού. Το σωστό είναι, να κρατήσει τη διαφωνία του, και να μην την εκφράσει εκείνη τη στιγμή μπροστά στο παιδί. Κατόπιν, οι γονείς πηγαίνουν σε ένα άλλο δωμάτιο, και κατ’ ιδίαν προσπαθούν οι δύο τους, με κλειστές πόρτες να λύσουν τις διαφωνίες τους.\n•Μην αφήνετε τους παππούδες να έχουν παραπάνω δικαιώματα στην ζωή σας από όσο πρέπει και χρειάζεται! Είναι αδιαμφισβήτητο γεγονός, πως τα τελευταία χρόνια, ο παρεμβατικό τους ρόλος στην οικογένεια μεγάλωσε πολύ. Βασικά για 2 λόγους. Πρώτον, γιατί κρατούν και μεγαλώνουν τα παιδιά όταν οι γονείς λείπουν στη δουλειά, και δεύτερον έχουν «ισχυρό λόγο» επειδή, βοηθούν οικονομικά την οικογένεια στα δύσκολα χρόνια που περνάμε. Προφανώς, η βοήθεια τους είναι πολύτιμη. Προφανώς, έχουμε ανάγκη την αγάπη τους, την υποστήριξη τους, τα χωρίς δόλο συναισθήματα τους. Αλλά ως εκεί! Δεν πρέπει να έχουν ουσιαστικά δικαιώματα στην αγωγή και στην ανατροφή του παιδιού. Όσο νέοι και αν είναι, μεγάλωσαν και διαπαιδαγωγήθηκαν κάτω από διαφορετικές συνθήκες. Μέσα από την χωρίς όρια αγάπη τους, πολύ συχνά τα εμποδίζουν να αποκτήσουν συναίσθηση των «ορίων» και των υποχρεώσεών τους!


Επαγγελματικές Βούρτσες και Χτένες για Κόμπους | ghd®\nΧάρισε στα μαλλιά σου ένα finish κομμωτηρίου καθημερινά με τη σειρά επαγγελματικών βουρτσών και χτενών ghd. Για να δημιουργείς όγκο στο στέγνωμα ή να προσθέτεις μια τελική πινελιά στο χτένισμα glam, η βούρτσα ghd είναι το τέλειο εργαλείο για να σε βοηθήσει στη δημιουργία του δικού σου styling και του δικού σου look.\nΡίξε μια ματιά στη σειρά μας για να βρεις την τέλεια βούρτσα για εσένα και να προσφέρεις στα μαλλιά σου την περιποίηση που χρειάζονται δημιουργώντας ονειρεμένα look.\nΗ σειρά με τις επαγγελματικές βούρτσες μαλλιών περιλαμβάνει τη βούρτσα ghd narrow dressing brush που, χάρη στις φυσικές της τρίχες, μπορεί να βουρτσίζει ακόμη και baby hairs και είναι η ιδανική βούρτσα για να προσθέτεις extra όγκο κρεπάροντας απαλά τα μαλλιά.\nΓια επαγγελματικό finish, η βούρτσα ghd paddle brush είναι το ιδανικό εργαλείο για να βουρτσίζεις τα μαλλιά χωρίς να δημιουργείται στατικός ηλεκτρισμός για απαλό look χωρίς κόμπους.\nΗ σειρά κεραμικών επαγγελματικών βουρτσών για μαλλιά ghd αρχίζει με τη βούρτσα νούμερο 1 με κύλινδρο διαμέτρου 25 mm που είναι ιδανική για δημιουργία όγκου σε κοντά μαλλιά. Οι βούρτσες νούμερο 2 (35 mm) και νούμερο 3 (45 mm) είναι ιδανικές στο στέγνωμα για μαλλιά μεσαίου μήκους και μακριά, ενώ η βούρτσα νούμερο 4 (55 mm) είναι κατάλληλα για δημιουργία extra όγκου σε μακριά και πολύ μακριά μαλλιά.\nΟι βούρτσες μαλλιών ghd Natural brush έχουν διάμετρο 28 mm, 35 mm, 44 mm και 55 mm για επαγγελματικό styling ανεξάρτητα από το μήκος των μαλλιών σου. Όσο πιο μακριά είναι τα μαλλιά σου, τόσο περισσότερο χρειάζεσαι βούρτσα με μεγαλύτερο κύλινδρο. Οι φυσικές τρίχες της βούρτσας είναι ιδανικές για καλύτερο έλεγχο στο styling και η ποικιλία των μεγεθών τους σημαίνει ότι υπάρχει πάντα μια βούρτσα όποιο και αν είναι το μήκος των μαλλιών σου!\nGHD NARROW DRESSING BRUSH - ΒΟΥΡΤΣΑ ΓΙΑ ΚΡΕΠΑΡΙΣΜΑ\nGHD CERAMIC BRUSH Ν. 2 - ΣΤΡΟΓΓΥΛΗ ΚΕΡΑΜΙΚΗ ΒΟΥΡΤΣΑ (ΔΙΑΜΕΤΡΟΣ 35 MM)\nSTYLE GIFT SET GHD DESIRE LIMITED EDITION - ΣΕΤ ΔΩΡΟΥ ΓΙΑ ΤΑ ΧΡΙΣΤΟΥΓΕΝΝΑ\nGHD CERAMIC BRUSH Ν. 4 - ΣΤΡΟΓΓΥΛΗ ΚΕΡΑΜΙΚΗ ΒΟΥΡΤΣΑ (ΔΙΑΜΕΤΡΟΣ 55 MM)


Ο Τσάμπερλεϊν έβαλε το Νο200 της Λίβερπουλ και ήταν... «μαγικό»! (video)\nΠΟΛΙΤΗΣ SPORTS, 23/10/2019 (τελευταία ενημέρωση 23:23)\nΓκολ σπάνιας ομορφιάς σκόραρε ο Άλεξ Όξλεϊντ Τσάμπερλεϊν στον εκτός έδρας αγώνα της Λίβερπουλ με την Γκενκ!\nΟ Άγγλος μέσος των reds, που μάλιστα είχε ανοίξει το σκορ στο 2ο λεπτό, διπλασίασε τα γκολ του -και της ομάδας του- στο 57′, με ένα πραγματικά καταπληκτικό τέρμα.\nΑυτό το γκολ ήταν μάλιστα το Νο200 της Λίβερπουλ στο Champions League.\nΔείτε πώς σκόραρε…\nKαι το πρώτο του γκολ…\nΈρλινγκ Χάαλαντ: 2ος μετά τον Μπενζεμά, 2ος… και μετά τον Ντρογκμπά!Πρώτος στην ιστορία του Champions League ο Χάαλαντ! (video)